
Die 3 ianuarii 
SANCTISSIMI NOMINIS IESU 


Omnia de die, praeter sequentia: 


Ad Officium lectionis 


LECTIO ALTERA 


Ex Sermónibus sancti Bernardíni Senénsis presbyteri 


(Sermo 49, cap. 1: Opera Omnia, IV, 495ss.) 
Magnum fidei fundamentum Nomen Iesu 


Hoc quidem est illud sanctíssimum Nomen quod 
tantum fuit ab antíquis pátribus desiderátum, tantis 
anxietátibus exspectátum, tantis languóribus prolon- 
gátum, tantis suspíriis invocátum, tantis lácrimis po- 
stulátum, sed témpore grátiae misericórditer est do- 
nátum. Abscónde, quaeso, nomen poténtiae, non au- 
diátur nomen vindíctae, teneátur nomen iustítiae. Da 
nobis nomen misericórdiae, sonet nomen Iesu in áu- 
ribus meis, quia tunc vere vox tua dulcis et fácies tua 
décora. 

Magnum ígitur fídei fundaméntum nomen Iesu 
effíciens fílios Dei. Fides enim cathólicae religiónis 
consístit in notítia Iesu Christi et lámine, qui est lumen 
ánimae, óstium vitae, fundaméntum salütis aetérnae. 
Hanc si quis non habüerit aut relíquit, véluti sine lámine 
per ténebras noctis vadit et clausis óculis per discrímina 
praecipitánter incédit, et quantacümque ratiónis emi- 
néntia fülgeat, ducem séquitur caecum, dum ad in- 
telligénda secréta caeléstia próprium séquitur intel- 
léctum, aut, fundaménto neglécto, constrüere nítitur 
domum, aut, óstium praetermísso, vult intráre per 

tectum. Fundaméntum ígitur istud Iesus est, lumen et 
óstium, qui se viam monstratürus errántibus, fídei 
lumen exhíbuit ómnibus, per quam posset Deus ignótus 
requíri, quaesítus credi, créditus inveníri. Fundamén- 
tum hoc susténtat Ecclésiam in lesu nómine fabri- 
cátam. Nomen Iesu est splendor praedicántium, co 
quod luminóse splendére, annuntiáre et audíre fáciat 
verbum suum. Et unde putas in toto orbe tanta et tam 
sübita atque fervens fídei lux, nisi de praedicáto Iesu? 
Nonne et huius nóminis luce ac sapóre Deus nos vocávit 
in admirábile lumen suum? Quibus illuminátis et in 
lüámine isto vidéntibus lumen mérito Apóstolus dicat: 
« Erátis aliquándo ténebrae, nunc autem lux in Dómino: 
ut fílii lucis ambuláte ». 

O ígitur nomen gloriósum, o nomen gratiósum, o 
nomen amorósum et virtuósum! Per te crímina re- 
laxántur, per te adversárii superántur, per te infírmi 
liberántur, per te patiéntes in adversitátibus roborántur 
et iucundántur! Tu credéntium honor, tu praedicán- 
tium doctor, tu operántium roborátor, tu deficiéntium 
sustentátor. Igneo fervóre et calóre tuo desidéria inar- 
déscunt, postuláta suffrágia impetrántur, inebriántur 
ánimae contemplántes atque per te glorificántur omnes 
in caelésti glória triumphántes. Cum quibus, dulcíssime 
lesu, per hoc sanctíssimum nomen tuum conregnáre 
nos fácias. 


RESPONSORIUM Cf. Ps 5, 12; 88, 16b-17a 


R. Omnes qui sperant in te, Dómine, laténtur, in 
aetérnum exsültent. Obumbrábis eis, et gloriabüntur in 
te, * Qui díligunt nomen tuum. 


V. Dómine, in lámine vultus tui ambulábunt, et in 
nómine tuo exsultábunt tota die. * Qui díligunt. 

Ad Laudes matutinas 


Ad Benedictus, ant. Dedit se, ut liberáret pópulum et 
acquíreret sibi nomen aetérnum. 


Oratio 
Deus, qui salátem humáni géneris in Verbi tui 
incarnatióne fundásti, da pópulis tuis misericórdiam 
quam depóscunt, ut sciant omnes non esse, quam 
Unigéniti tui, nomen áliud invocándum. Qui tecum. 


Ad Vesperas 


Ad Magnificat, ant. Vocábis nomen eius Iesum; ipse 
enim salvum fáciet pópulum suum a peccátis eórum. 

Eodem die 8 februarii 


S. IOSEPHINAE BAKHITA, VIRGINIS 


Nata est in regione Darfur Sudaniz prope vicum Jebel 
Agilere circa annum 1868. Adhuc puellula rapta et pluries in 
mercatibus servorum vendita, crudelem servitutem passa est. 
Demum liberata, Venetiis (Venezia) christiana et religiosa 
apud Filias Caritatis Canossianas facta est ac reliquam vitam in 
urbe Schio in agro Vicentino Italia omnibus suppeditans 
degit, ubi mortem obiit anno 1947. 


De Communi virginum. 
Ad Officium lectionis 


LECTIO ALTERA 
Ex Sermónibus sancti Augustíni episcopi 
(Sermo 53, 1-6: Revue bénédictine 104, 1994, 21-24) 


Beati mundicordes, quoniam ipsi Deum videbunt 


Non recusétur certámen, si dilígitur praémium, et 
accendátur ánimus ad alacritátem óperis commen- 
datióne mercédis. Quod vólumus, quod desiderámus, 
quod pétimus, post erit; quod autem iubémur ut 
faciámus propter illud quod post erit, modo sit. 

Ecce íncipe divína dicta recólere et ipsa evangélica 
praecépta vel münera. «Beáti páuperes spíritu, quó- 
niam ipsórum est regnum caelórum ». Póstea erit tuum 
regnum caelórum; modo esto pauper spíritu. Vis ut 
póstea regnum caelórum tuum sit? Vide modo tu ipse 
cuius sis. Esto pauper spíritu. Quaeris a me fortásse 
quid sit esse páuperem spíritu. Omnis inflátus non est 
pauper spíritu; ergo hümilis pauper est spíritu. Altum 
est regnum caelórum; sed, qui se humíliat, exaltá- 
bitur. 

Atténde quod séquitur: «Beáti, ínquit, mites, quó- 
niam ipsi haereditáte possidébunt terram». Iam vis 
possidére terram? Vide ne possideáris a terra. Pos- 
Sidébis mitis, possidebéris immítis. Nec cum audis 
praémium propósitum, ut possídeas terram, exténdas 
avarítiae sinum, qua vis possidére modo terram, exclü- 
so etiam utcümque vicíno tuo: non te ista fallat opínio. 
Tunc vere possidébis terram, quando inhaéseris ei qui 
fecit caelum et terram. Hoc enim est esse mitem, non 
resístere Deo tuo: ut in eo quod bene facis, ipse tibi 
pláceat, non tu tibi; in eo autem quod mala iuste páteris, 
ipse tibi non displíceat, sed tu tibi. Neque enim parum 
est quia placébis ei, dísplicens tibi; displicébis enim ei, 
placens tibi. 

Accédat et opus et munus: «Beáti qui esüriunt et 
sítiunt iustítiam, quóniam ipsi saturabüntur». Saturári 
vis. Unde? Si caro saturitátem concupíscit, digésta 
saturitáte famem íterum patíeris. Et, qui bibit, inquit, 
ex hac aqua, sítiet terum. Medicaméntum quod ad 
vulnus pónitur, si sanáverit, iam non dolet; quod autem 
pónitur contra famem, hoc est esca, ita pónitur, ut ad 
módicum rélevet. Transácta saturitáte, redit fames. 
Accédit quidem quotídie remédium saturitátis, sed non 
est sanátum vulnus infirmitátis. Esuriámus ergo si- 
tiamüsque iustítiam, ut ipsa iustítia saturémur, quam 
nunc esurímus et sitímus. Inde enim saturábimur, quod 
esurímus et sitímus. Intérior ergo noster esüriat et 
sítiat: habet enim cibum suum, habet potum suum. Ego 
sum, inquit, panis qui de caelo descéndi. Habes panem 
esuriéntis; desídera et potum sitiéntis, quóniam apud te 
est fons vitae. 

Atténde quod séquitur: «Beáti mundicórdes», hoc 
est qui mundi corde sunt, «quóniam ipsi Deum vi- 
débunt». Hic est finis amóris nostri; finis quo per- 
ficiámur, non quo consumámur. Finítur cibus, finítur 

vestis: cibus, quia consámitur edéndo; vestis, quia 
perfícitur texéndo. Et illud finítur, et illud; sed finis iste 
pértinet ad consumptiónem, ille ad perfectiónem. Quid- 
quid ágimus, sed quidquid bene ágimus, quidquid 
nítimur, quidquid laudabíliter aestuámus, quidquid 
inculpabíliter desiderámus, ad Dei visiónem cum vé- 
nerit, plus non requirémus. Quid enim quaerat, cui 
adest Deus? aut quid suffíciat ei, cui non süfficit Deus? 
Vidére Deum vólumus, vidére Deum quaérimus, vidére 
Deum inardéscimus. Quis non? Sed vide quid dictum 
est: «Beáti mundicórdes, quóniam ipsi Deum vidé- 
bunt». Hoc para, unde vídeas. Ut enim secándum 
carnem loquar, quid desíderas ortum solis cum óculis 
lippis? Sani sint óculi, et erit lux illa gáudium; non sint 
óculi sani, erit lux illa torméntum. Non enim corde non 
mundo vidére permittéris, quod non vidétur nisi corde 
mundo. Repelléris, auferéris, non vidébis. 


RESPONSORIUM Cf. Mt 11, 29a.b. 30, 11, 28 


R. Tóllite iugum meum super vos, dicit Dóminus, et 
díscite a me quia mitis sum et hümilis corde; * Iugum 
enim meum suáve est et onus meum leve. 


V. Veníte ad me, omnes qui laborátis et oneráti estis 
et ego refíciam vos. * Iugum. 


Oratio 


Deus, qui beátam Iosephínam a servitüte abiécta ad 
dignitátem fíliae tuae et Christi sponsae adduxísti, da 
nobis, quaésumus, eius exémplo, Dóminum lesum 
crucifíxum constánti dilectióne proséqui et in caritáte 
ad misericórdiam propénsos perseveráre. Per Dómi- 
num. 

Eodem die 23 aprilis 
S. ADALBERTI, EPISCOPI ET MARTYRIS 


Vojtech, natus in Bohemia (Libice) circa annum 956, 
Magdeburgi studiis incubuit ibique in confirmatione nomen 
Adalberti accepit. In patriam reversus, sacerdotio initiatus 
est et anno 983 secundus in sede Pragensi ad episcopatum 
provectus est atque ad mores paganos exstirpandos strenue 
adlaboravit. Cum parum se proficere animadverteret, Ro- 
mam se contulit et monachus efficitur. Denique ad lucrandas 
Christo animas, in Prussiam proficiscitur. Sed male acceptus, 
die 23 aprilis 997, martyrio coronatus est. 


De Communi unius martyris tempore paschali, vel pastorum: 
pro episcopis. 


Ad Officium lectionis 


LECTIO ALTERA 


Ex vita auctóre co&vo conscrípta 
(Acta Sanctorum, Aprilis, III, pp. 186-187) 


Crucem toto corpore complexus est 


Cóngregat se ündique iners vulgus, et quid de sancto 
Adalbérto dóminus villae foret actárus, furibánda voce 
et caníno rictu exspéctant. Tunc sanctus vir, quis et 
unde esset, vel ob quam causam illuc veníret in- 
terrogátus, tália e contra miti voce respóndit: «Sum 
nativitáte Bohémus, nómine Adalbértus, professióne 
mónachus, órdine quondam Epíscopus, officio nunc 
vester apóstolus. Causa nostri itíneris est vestra salus, ut 
relinquéntes simulácra surda et muta, agnoscátis Crea- 
tórem vestrum, qui solus et extra quem álter Deus non 
est; ut credéntes in nómine eius vitam habeátis, et átriis 

immarcescibílibus czléstium gaudiórum prémia per- 
cípere mereámini». Hzec sanctus Adalbértus. Illi autem 
iamdüdum indignántes, et cum clamóre blasphéma 
verba advérsus eum proclamántes, mortem sibi mi- 
nántur. 

Ad ültimum áffuit pagánicus furor, et irruérunt 
super eum et sócios íÍmpetu magno et iniecérunt omnes 
in víncula. Sanctus Adalbértus stans, contra Gaudén- 
tium et álium fratrem ligátum, «Fratres — inquit — 
nolíte contristári! Scitis qui, hec pátimur pro nómine 
Dómine, cuius virtus ultra omnes virtütes, pulchritádo 
super omnes decóres, poténtia inenarrábilis, píetas 
singuláris: quid enim fórtius, quid pülchrius, quam 
dulcem pro dulcíssimo Iesu fündere vitam? ». 

Prosílit ex furibüándo ágmine ígneus Siggo, et totis 
víribus ingens iáculum movens, transfíxit eius pe- 
netrália cordis. Prófluit purpüreus sanguis per forámina 
utriüsque láteris. Ille óculis ac mánibus stat orans in 
calum. Exiit rubens amnis dívite vena, et exstráctze 
hastae septem ingéntia válnera pandunt. 

Ille solátis vínculis exténdit manus in modum crucis 
et supplíciter fusis précibus pro sua et persecutórum 
saláte ad Dóminum clamat. Sic illa sancta ánima 
cárcere suo évolat, sic nóbile corpus proténta Cruce 
terram óccupat: sic quoque multo sánguine vitam 
fundens, beátis sédibus et semper caríssimo tandem 
früitur Christo. 


RESPONSORIUM 1 Th 2, 8b; Gal 4, 19 


R. Cüpide volebámus trádere vobis non solum 
Evangélium Dei, sed étiam ánimas nostras, * Quóniam 
caríssimi nobis facti estis, allelüia. 


V. Fílioli mei, quos íterum partürio, donec formétur 
Christus in vobis. * Quóniam. 


Die 23 aprilis "a 


Oratio 


Deus, qui beátum Adalbértum epíscopum zelo 
animárum succénsum martyrio coronásti, eius in- 
terveniénte suffrágio concéde, ut nec pastóribus 
Obcediéntia gregis nec gregi desit cura pastórum. 
Per Dóminum. 

Eodem die 28 aprilis 


S. LUDOVICI MARLE GRIGNION DE MONTFORT, 
PRESBYTERI 


Natus in vico Montfort in Britannia Minore et Parisiis 
sacerdotio initiatus, Ludovicus Maria Grignion, a Clemente 
Papa Undecimo missionarius apostolicus renuntiatus, partes 
Gallia occidentales peragravit, evangelizando mysterium Sa- 
pientiae aeterne, Christum incarnatum et crucifixum, viam 
sanctitatis ad Iesum per Mariam docendo, operi suo con- 
socians presbyteros, fratres et, una cum beata Maria Ludovica 
Trichet, sorores. In civitate Saint-Laurent-sur-Sévre, dicecesis 
Lucionensis, die 28 aprilis 1716 obiit, plurima relinquens 
scripta, praesertim de mariali spiritualitate. 


De Communi pastorum: pro presbyteris, vel sanctorum 
virorum. 


Ad Officium lectionis 


LECTIO ALTERA 


Ex Tractátu « De vera devotióne erga beátam Vírginem » 
sancti Ludovíci M. Grignion de Montfort presbyteri 


(nn. 120-121.125-126: CEuvres complétes, 
Seuil, Paris 1966, pp. 562-563.566-567) 


Totus tuus 


Cum summa nostre perfectiónis in eo consístat, ut 
Iesu Christo confórmes, eídem coniüncti atque con- 
secráti efficiámur, máxima haud dubitánter devótio ea 
est quae. magis perfécte Iesu Christo nos confórmes 
reddit atque ei iungit ac cónsecrat. Cum vero María 
ínter omnes creatüras sit Fílio suo pleníssime con- 
fórmis, idcírco prze céteris devotiónibus, illa quae má- 

xime cónsecrat atque confórmem reddit ánimam quan- 
dam Dómino nostro devótio est erga Sanctíssimam 
Vírginem Matrem eius; et quo magis ánima Maríz 
consecráta, eo magis éadem Iesu Christo consecráta 
erit. 

Perfécta ergo Iesu Christo consecrátio nihil áliud est 
quam summa et plena Sanctíssimze Vírgini sui ipsíus 
consecrátio, et haec est devótio quam dóceo. 

Haec autem devotiónis forma óptime vocári potest 
perfécta renovátio votórum vel promissiónum sancti 
Baptísmatis. In ea étenim christifidélis totum Bea- 
tíssimze Vírgini se donat, ita ut per Maríam totus Christi 
sit. 

Ex hoc effícitur ut simul quis Beatíssimze Vírgini se 
cónsecret et Iesu Christo; Vírgini autem Maríze, cum 
aptíssima via sit quam Iesus ipse elégit ad uniónem 
nobíscum ineündam et ad nos sibi uniéndos; Dómino 
vero Iesu cum noster finis ültimus sit, cui totum id quod 
sumus debémus, quia Redémptor et Deus noster est. 

Insuper considerándum est quod omnis homo, cum 
baptizátur, ore próprio vel patríni et matrínae sol- 
lémniter Sátanze abrenüntiat eiásque tentatiónibus et 
opéribus, et Iesum Christum Magístrum suum et sum- 
mum Dóminum éligit, illi parens sicut servus ex amóre. 
Hoc autem revéra fit et in hac devotióne: christiánus 
abrenüntiat daemónio, mundo, peccáto et semetípsi, 
atque totus Iesu Christo se donat per manus María. 

In Baptísmate quisquis, saltem explícite, non sese 
dat Iesu Christo per manus Maríe neque Dómino 
méritum suórum bonórum óperum dat. Etiam post 
Baptísma christiánus omníno liber est applicándi 
huiuscémodi méritum aliísve vel pro se retinéndi. 
In hac vero devotióne explícite christifidélis sese dat 
Dómino nostro per manus Maríe atque ipsi ex toto 
cónsecrat própriz actuositátis virtütem. 

RESPONSORIUM Ps 115 (116), 16b. 17a. 18 


: R. Dómine, ego servus tuus et fílius ancíllae tuze. * 
Tibi sacrificábo hóstiam laudis, alleláia. 


VY. Vota mea Dómino reddam coram omni pópulo 
eius. * Tibi. 


Oratio 


Deus, qui gressus beáti Ludovíci Maríce, presbyteri, 
in viam salütis et dilectiónis Christi, beáta Vírgine 
comitánte, dirígere voluísti, da ut, eius exémplo, tui 
amóris mystéria meditántes Ecclésiam tuam eedificáre 
indefésse studeámus. Per Dóminum. 


vel: 


Omnípotens zetérnze Deus, qui sanctum Ludovícum 
Maríam presbjterum plenz Christo Fílio tuo dedi- 
tiónis per eius beátee Matris manus exímium testem et 
magístrum effecísti, concéde nobis, ut eándem spi- 
ritálem viam sectántes, regnum tuum iügiter exténdere 
valeámus. Per Dóminum. 

Die 13 maii 


BEAT/E MARLUE VIRGINIS DE FATIMA 


De Communi B. Mariae Virginis. 


Ad Officium lectionis 


LECTIO ALTERA 
Ex Sermónibus sancti Ephraem diáconi 


(Sermo 3 de diversis: Opera omnia, 
III syr. et lat., Romae 1743, 607) 


Quem totus non capit orbis, Maria sola complectitur 


María vero caelum pro nobis facta est divinitátem 
portans, quam Christus absque eo, quod a patérna 
glória recéderet, intra angástos üteri límites conclüsit, 
ut hómines ad altiórem dignitátem extólleret. Hanc 
solam ex univérso vírginum coetu elégit, ut nostrae 
esset salütis instruméntum. 

In ipsatérminum habuére iustórum ac prophetárum 
ómnium vaticinatiónes. Ex ipsa splendentíssimum illud 
sidus pródiit, quo duce, pópulus, qui ambulábat in 
ténebris, vidit lucem magnam. 

Divérsis María nomínibus potest aptíssime nun- 
cupári. Ipsa namque templum est Fílii Dei, qui ex 
eádem álio plane modo egréssus est ac füerat ingréssus; 
cum enim ingréssus esset in üterum sine córpore, 
córpore indütus erüpit. 

Ipsa est mysticum illud caelum novum, in quo Rex 
regum tamquam in sua sede inhabitávit, ex quo in 
terram delápsus est, terrénam quandam spéciem et 
similitüádinem prae se ferens. 

Ipsa est vitis fructíficans suavitátem odóris, cuius 
fructus quóniam ab árboris natára ádmodum discre- 
pábat, necésse fuit, ut suam ab árbore similitádinem 
mutuáret. 

Ipsa fons est de domo Dómini egrédiens, ex quo 
sitiéntibus fluxérunt aquae vivae, quas si quis primis 
dumtáxat lábiis gustáverit, non sítiet in aetérnum. 

Errat autem, dilectíssimi, quisquis diem reparatiónis 
Maríae cum áltera creatiónis comparári posse ar- 
bitrátur. Inítio namque terra cóndita est, per eam 
renováta. Inítio ob Adámi crimen maledícta est in ópere 
Suo, per eam vero pax illi et secüritas restitüta. Inítio 
protoparéntum delícto in omnes hómines mors per- 
tránsiit, nunc vero transláti sumus de morte ad vitam. 
Inítio serpens Evae áuribus occupátis, inde virus in 
totum corpus dilatávit, nunc María ex áuribus per- 
pétuae felicitátis assertórem excépit. Quod ergo mortis 
fuit, simul et vitae éxstitit instruméntum. 

Qui sedet super Cherubím, en modo muliéribus 
bráchiis sustentátus; quem totus non capit orbis, María 
sola compléctitur; quem Throni Dominationésque mé- 
tuunt, puélla fovet; cuius sedes in saéculum saéculi, en 
virgíneis génibus ínsidet; cuius pedum scabéllum terra 
est, eándem puerfílibus premit vestígiis. 


RESPONSORIUM 


R. Saldum est cor Vírginis: ad ángeli nüntium 
concépit mystérium divínum; tum in casto ventre suo 
pulchérrimum suscépit ex fíliis hóminis * et benedícta in 
aetérnum dedit nobis Deum factum hóminem. 


Y. Sedes puri ventris statim templum fit Dei: ope 
verbi, intácta virgo Fílium concépit * et benedícta. 

Oratio 


Deus, qui Genetrícem Fílii tui Matrem quoque 
nostram constituísti, concéde nobis, ut, in paeniténtia 
et oratióne pro mundi salüte perseverántes, in dies 
valeámus regnum Christi efficácius promovére. Per 
Dóminum. 

Die 21 maii 


SS. CHRISTOPHORI MAGALLANES, PRESBYTERI, 
ET SOCIORUM, MARTYRUM 


Natus est sanctus Christophorus in vico San Rafaél To- 
tatiche in Mexico anno 1869. Persecutione erga catholicam 
Ecclesiam grassante, una cum viginti quattuor aliis pre- 
sbyteris et christifidelibus laicis, quibus sociatur, variis e 
dicionibus Mexici variorumque zetatum in odium christiani 
nominis Christum Regem, sicut socii, confitens, martyrium 
subiit anno 1927. 


De Communi plurimorum martyrum. 


Ad Officium lectionis 


LECTIO ALTERA 
Ex Sermónibus sancti Caesárii Arelaténsis epíscopi 
(Sermo 225, 1-2: CCL 104, 888-889) 


Qui testimonium pro veritate dederit, 
Christi martyr erit 


Quótiens sollemnitátes mártyrum celebrámus, fra- 
tres caríssimi, cogitáre debémus sub ipso Rege nos 
militáre, sub quo et illi pugnáre vel víncere meruérunt: 
cogitáre debémus eódem baptísmo nos salvátos, quo et 
illi salváti sunt; iisdem sacraméntis uti vel confirmári, 
quae illi merebántur accípere; ipsíus Imperatóris si- 
gnum in fronte portáre, cuius et illi felíciter por- 
tavérunt. 

Et ídeo, quótiens natalícia sanctórum mártyrum 
cüpimus celebráre, debent in nobis beáti mártyres 
áliquid de suis virtütibus recognóscere, ut illos deléctet 


Die 21 maii 19 


pro nobis Dei misericórdiam supplicáre. Omnis enim 
ánima díligit símilem sibi. Si ergo símilis símili sociátur, 
dissímilis longe disiüngitur. Ecce beátus peculiáris 
noster, cuius festivitátem cólere cum gáudio cüpimus, 
sóbrius fuit: quómodo ei coniüngi póterit ebriósus? 
Quam societátem habére póterit hámilis cum supérbo, 
benígnus cum invído, largus cum cüpido, cum ira- 
cündo mansuétus? Beátus martyr sine dübio castus 
fuit: quómodo ei adülter póterit sociári? Et cum gloriósi 
mártyres, fratres caríssimi, paupéribus étiam própria 
erogáverint, quómodo cum illis amíci esse póterunt, qui 
dirípiunt aliéna? Sancti mártyres studébant étiam ini- 
mícos dilígere: quómodo cum illis partem habébunt, 
qui aliquótiens nec amícis volunt vicem dilectiónis 
impéndere? Non ergo nos pígeat, fratres caríssimi, vel 
in quantum póssumus sanctos mártyres imitári, ut 
illórum méritis et oratiónibus ab ómnibus peccátis 
mereámur absólvi. 

Sed dicit áliquis. Et quis est qui possit sanctos 
mártyres imitári? Etsi non in ómnibus, in multis tamen 
rebus, Deo adiuvánte, et póssumus et debémus. 

Non potes sustinére flammam? Potes vitáre lu- 
xüriam. Non potes toleráre ángulam lacerántem? Con- 
témne avarítiam, iníqua negótia et lucra ímpia per- 
suadéntem. Nam si te móllia vincunt, quómodo te dura 
non frangunt? Habet et pax mártyres suos: nam ira- 
cündiam víncere, invídiam velut vipéreum venénum 
respüere, supérbiam refutáre, ódium de corde re- 
péllere, gulae appetítus supérfluos refrenáre, vino- 
léntiae non crédere, pars magna martyrii est. 

Et quotiescámque vel ubicámque causam iustam 
vidéris laboráre, si pro illa testimónium déderis, martyr 
eris. Et quia iustítia et véritas Christus est, ubicümque 
aut iustítia aut véritas aut cástitas laboráverit, si quan- 
tum vires habes defenseráveris, mártyrum mercédem 


20 Die 21 maii 


accípies. Et quia martyr latíne «testis» interpretátur, 
qui testimónium pro veritáte déderit, Christi sine dübio, 
qui est véritas, martyr erit. 


RESPONSORIUM Phil 1, 21; Gal 6, 14 


R. Mihi vívere Christus est et mori lucrum. * Mihi 
absit gloriári nisi in Cruce Dómini nostri Iesu Christi. 


V. Per quem mihi mundus crucifíxus est, et ego 
mundo. * Mihi absit. 


Oratio 


Omnípotens aetérne Deus, qui beátos Christópho- 
rum, presbyterum, et sócios Christo Regi usque ad 
martyrium fidéles effecísti, eórum intercessióne nobis 
concéde, ut, in verae fídei perseverántes confessióne 
amóris tui mandátis semper inhaerére valeámus. Per 
Dóminum. 


Die 22 maii 21 


Die 22 maii 


S. RITE DE CASCIA, RELIGIOS/E 


In Umbria floruit saeculo quintodecimo. Primum violento 
viro nupta, eius szevitias patienter toleravit eumque Deo 
conciliavit; dein, coniuge et filiis orbata, monasterium Ordinis 
Sancti Augustini utpote religiosa ingressa est, omnibus pa- 
tientie et compunctionis sublime prebens exemplum, ubi 
requievit ante annum 1457. 


De Communi sanctarum mulierum: pro religiosis. 


Ad Officium lectionis 


LECTIO ALTERA 


Ex Tractátibus sancti Augustíni epíscopi in loánnem 
(Tractatus 81, 4: CCL 36, 531-532) 


Verba Christi in nobis manent 


«Si manséritis in me — inquit — et verba mea in 
vobis mánserint, quodcümque voluéritis petétis, et fiet 
vobis». Manéndo quippe in Christo, quid velle possunt 
nisi quod cónvenit Christo? Quid velle possunt ma- 
néndo in Salvatóre, nisi quod non est aliénum a saláte? 
Aliud quippe vólumus, quia sumus in Christo, et aliud 
vólumus, quia sumus adhuc in hoc saéculo. De man- 
sióne namque huius saéculi nobis aliquándo subrépit, 
ut hoc petámus quid nobis non expedíre nescímus. Sed 
absit ut fiat nobis, si manémus in Christo, qui non facit 
quando pétimus, nisi quod éxpedit nobis. 

Manéntes ergo in eo, cum verba eius in nobis 
manent. Quodcümque voluérimus petémus, et fiet 
nobis. Quia si pétimus et non fiet, non hoc pétimus quod 
habet mánsio in eo, nec quod habent verba eius quae 


22 Die 22 maii 


manent in nobis, sed quod habet cupíditas et infírmitas 
carnis, quae non est in eo et in qua non manent verba 
eius. Nam ütique ad verba eius pértinet orátio illa quam 
dócuit, ubi dícimus: «Pater noster, qui es in caelis». Ab 
huius oratiónis verbis et sénsibus non recedámus pe- 
titiónibus nostris, et quidquid petiérimus, fiet nobis. 

Tunc enim dicénda sunt verba eius in nobis manére, 
quando fácimus quae praecépit, et dilígimus quae 
promísit; quando autem verba eius manent in me- 
mória, nec inveniüntur in vita, non computátur palmes 
in vite, quia vitam non áttrahit ex radíce. Ad hanc 
differéntiam valet quoad scriptum est: Et memória 
retinéntibus mandáta eius, ut fáciant ea. Multi enim 
memória rétinent, ut contémnant, vel étiam derídeant 
et oppügnent ea. In his verba Christi non manent, qui 
attíngunt quodámmodo, non cohaérent; et ídeo illis non 
erunt in benefícium, sed in testimónium. Et quia sic 
insunt eis, ut non máneant in eis, ad hoc tenéntur ab eis, 
ut iudicéntur ex eis. 


RESPONSORIUM Gf. Sir. 4, 17a.c 


R. Custódi pedem tuum ingrédiens domum Dei, * 


Et appropínqua, ut áudias. 


V. Mélior est oboediéntia, quam stultórum víc- 
timae. * Et appropínqua. 


Oratio 


Largíre nobis, quaésumus, Dómine, sapiéntiam cru- 
cis et fortitádinem, quibus beátam Ritam ditáre di- 
gnátus es, ut, in tribulatióne cum Christo patiéntes, 
pascháli eius mystério intímius participáre valeámus. 
Qui tecum. 


Die 9 iulii 23 


Die 9 iulii 
SS. AUGUSTINI ZHAO RONG, PRESBYTERI, 
ET SOCIORUM, MARTYRUM 


Natus est Augustinus in Sinis anno 1746 et, a militia 
imperatoris ad fidem perseverantia sanctorum martyrum 
conversus, sacerdos factus est atque ob confessionem et 
praedicationem Evangelii anno 1815 ipse martyr occubuit. 
Una cum eo commemorantur permulti socii martyres Ec- 
clesiae Dei, qui, episcopi, presbyteri, religiosi ac religiosae 
necnon laici viri, mulieres, pueri, puellae et parvuli, variis in 
zetatibus et locis Sinarum Christi divitias verbo et opere inter 
angustias testati sunt. 


De Communi plurimorum martyrum. 
Ad Officium lectionis 


LECTIO ALTERA 


Ex Homília Ioánnis Pauli Papae Secündi in canoniza- 
tióne beatórum mártyrum in Sinis 


(AAS 92, 2000, 849-850) 
Sanguis martyrum fidem christianam testificat 


«Sanctífica eos in veritáte; sermo tuus véritas est». 
Haec invocátio, quae vocem Christi precis sacerdotális 
ad Patrem in ültima Cena elevátae reddit, e sanctórum 
et beatórum ágmine ascéndere vidétur, quos Spíritus 
Sanctus per generatiónes in Ecclésia sua süscitat. 
Bismillénio post incéptum opus redemptiónis, nobis 
hódie assámimus hanc invocatiónem, ante óculos 
habéntes exémpla sanctitátis Augustíni Zhao Rong 
eiüsque centum et undevigínti sociórum mártyrum in 
Sinis. Deus Pater, «eos sanctificávit in suo amóre», 
oratiónem exáudiens Fílii, qui ei «pópulum sanctum 


24 Die 9 iulii 


acquírens exténdit manus cum paterétur, ut mortem 
sólveret et resurrectiónem manifestáret ». 

Ecclésia Dómino grátias agit, quóniam eam be- 
nedícit et in eam lucem effándit cum splendóre sanc- 
titátis horum filiórum et filiárum Sinénsium. Puélla 
Anna Wang, quattuórdecim annos nata, minis réstitit 
carníficis, qui eam adhortábat ut a Christi fide defíceret, 
dicens, dum aequo ánimo ad cápitis amputatiónem se 
parábat: « Caelórum porta ómnibus apérta est», ac ter 
mürmurans lesum invocávit; Xi Guizi, iávenis duo- 
devigiínti annórum, iis, qui bráchium dextrum vix ei 
abscíderant atque, eo vivente, pellem detráhere mo- 
liebántur, impávidus acclamávit: «Unaquaéque pars 
carnis meae, unaquaéque stilla sánguinis mei in me- 
móriam vestram revocábit, quia christiánus sum ». 

Eadem fortitüdine et laetítia álii octogínta quinque 
Sinénses testimónium praebuérunt, viri et mulíeres 
cuiüsvis aetátis et condiciónis, sacerdótes, religiósae et 
christifidéles láici, qui dono vitae indefectíbilem suam 
fidelitátem erga Christum et Ecclésiam confirmavé- 
runt. Quod áccidit váriis in aetátibus et in angüstis 
difficilibásque tempóribus históriae Ecclésiae in Sinis. 

In hoc mártyrum ágmine etiam trigínta et tres 
missionárii ac missionáriae respléndunt, qui, pátriam 
suam dereliquéntes, se in natáram rerum et mentem 
Sinénsium ínseri conáti sunt, particularitátes illárum 
pártium contéxtus magno cum amóre assuméntes, 
desidério capti Christum annuntiándi et huic pópulo 
serviéndi. Eórum sepülcra eo adhuc manent, ut de- 
mónstrent se illíus esse pátriae próprios, quam sincéro 
corde, etiámsi humána infirmitáte, dilexérunt, in eam 
omnes vires suas impendéntes. « Némini nocüimus», 
respóndit epíscopus Francíscus Fogolla ad guberna- 
tórem, qui próprio gládio ad eum percutiéndum se 
parábat, «e contrário multis profüimus ». 


Die 9 iulii 25 
RESPONSORIUM Cf Mt 5, 44b-45a.48 


R. Dilígite inimícos vestros, benefácite his, qui odé- 
runt vos, et oráte pro persequéntibus et calumniántibus 
vos, * Ut sitis fílii Patris vestri, qui in caelis est. 


V. Estóte ergo perfécti, sicut et Pater vester caeléstis 
perféctus est. * Ut sitis. 


Oratio 


Deus, qui per sanctórum mártyrum Augustíni et 
sociórum confessiónem Ecclésiam tuam mirábili di- 
spensatióne roborásti, concéde ut pópulus tuus, mis- 
sióni sibi créditae fidélis, et increménta libertátis ac- 
cípiat et veritátem coram mundo testificétur. Per Dó- 
minum. 


26 Die 20 iulii 


Die 20 iulii 
S. APOLLINARIS, EPISCOPI ET MARTYRIS 


Investigabiles divitias Christi inter gentes propagans, se- 
cundo sazculo exeunte, ut videtur, Ecclesiam Classensem 
apud Ravennam in Flaminia episcopus duxisse et inclito 
martyri honore decoravisse traditur. Die vero 23 iulii ad 
Dominum migravit. 


De Communi unius martyris. 


Ad Officium lectionis 


LECTIO ALTERA 
Ex Sermónibus sancti Petri Chrysólogi epíscopi 


(Sermo 128, 1-3: CCL 24A, 789-791) 
Ecce martyr regnat et vivit 


Beátus Apollináris Ecclésiam vernáculo atque ínclito 
martyri honóre decorávit. Mérito Apollináris, quia 
juxta mandátum Dei sui hic pérdidit ánimam suam, ut 
eam in vita conquíreret sempitérnam. Beátus qui ita 
cursum consumávit, fidem servávit, ut vere primus sibi 
credéntibus repperirétur in loco. Nec eum quisquam 
confessóris vocábulo minórem credat esse quam már- 
tyrem, quem Dei nutu cotidiánum et multíplicem 
revérsum cónspicit ad agónem. Audi Paulum dicéntem: 
«Cotídie mórior». Semel mori parum est eum, qui 
potest regi suo gloriósam saepe de hóstibus reférre 
victóriam. Non tam mors quam fides et devótio már- 
tyrem facit; et sicut virtütis est in ácie, in conflíctu, pro 
regis amóre succümbere, ita perféctae virtütis est diu 


Die 20 iulii 27 


ágere et consumáre certámina. Non ídeo perfünctum 
mártyrem, quia non statim íntulit mortem, sed probávit 
mártyrem, quia non elícuit fidem; eiécit tela quae 
pótuit, et ómnia armórum suórum génera cállidus 
éxpetit inimícus, nec tamen fortíssimi ductóris locum 
movére pótuit aut temeráre constántiam. Summum 
est, fratres, pro Dómino praeséntem vitam, si necésse 
sit, contémnere, sed gloriósum est etiam cum vita 
mundum suo témnere et conculcáre cum príncipe. 

Festinábat Christus ad mártyrem, martyr suum 
festinábat ad regem. Bene díximus festinábat, iuxta 
illud prophétae: «Exürge in occársum mihi, et vide». 
Sed ut propugnatórem suum sibi Ecclésia sancta re- 
tinéret, Christo veheménter occürrit, ut et vincénti 
iustítiae reserváret corónam et sibi belli témpore prae- 
liatóris sui praeséntiam condonáret. Fundébat saepe 
conféssor sánguinem suum suísque vulnéribus, fide 
mentis, suum testabátur auctórem. Caelum suspíciens 
carnem despiciébat et terram. Vicit tamen, ténuit, et a 
suo desidério retardári mártyrem ténera adhuc Ec- 
clésiae impetrávit infántia. Infántiam dico, quae totum 
semper óbtinet; quae plus lácrimis quam vírium ratióne 
conténdit. Neque enim tantum vultus et sudor fórtium 
quantum possunt lácrimae parvulórum, quia ibi cór- 
pora, hic corda frangüntur; ibi mentis iudícia vix 
movéntur, hic tota píetas inclináta descéndit. 

Et quid plura? Egit, egit Ecclésia sancta mater, ut 
nusquam a suo separarétur antístite. Ecce vivit, ecce ut 
bonus pastor suo médius assístit in grege, nec umquam 
separátur spíritu, qui córpore praecéssit ad tempus. 
Praecéssit, dico, hábitu; caétero ipsa inter nos córporis 
sui habitatióne requiéscit. Extínctus est diábolus, per- 
secütor occübuit; ecce regnat et vivit, qui pro rege suo 
desiderávit occídi. 


28 Die 20 iulii 


RESPONSORIUM Cf. 2 Tim 4, 7-8b; Phil 1, 21 


R. Bonum certámen certávi, cursum consummávi, 
fidem servávit: * Nunc autem repósita est mihi coróna 
iustítiae, quam reddet mihi Dóminus in illa die iustus 
iudex. 


Y. Mihi vívere Christus est, et mori lucrum * Nunc 
autem. 


Oratio 


Dírige fidéles tuos, Dómine, in viam salátis aetérnae, 
quam beátus Apollináris epíscopus doctrína et martyrio 
monstrávit, et fac nos, eódem intercedénte, sic in 
mandátis tuis perseveráre, ut cum ipso coronári me- 
reámur. Per Dóminum. 


Die 24 iulii 29 


Die 24 iulii 
S. SARBELII MAKHLUF, PRESBYTERI 


Natus est in vico Biqa' Kafra in Libano anno 1828. 
Ordinem Libanensium Maronitarum ingressus, Sarbelii no- 
men accepit et, sacerdotio auctus, arctze solitudinis et altioris 
perfectionis studiosus, e cenobio Annaiz in eremum secessit, 
ubi summa vitee asperitate, continuis ieiuniis et obsecra- 
tionibus Deo servivit et die 24 decembris 1898 pie obdormivit 
in Domino. 

De Communi pastorum: pro presbyteris, vel sanctorum 
virorum: pro religiosis. 


Ad Officium lectionis 


LECTIO ALTERA 
Ex Epístolis sancti Ammónii eremítae 


(Ep 12: PO 10/6, 1973, 603-607) 
Deo proximi, medici animarum constituti sunt 


Dilectíssimi in Dómino, vos scitis, facta praeva- 
ricatióne praecépti, ánimam non posse Deum co- 
gnóscere nisi seípsam ab homínibus et ómnibus oc- 
cupatiónibus elongáverit. Tunc enim videt adversárium 
suum, quantópere sibi resístat. Viso autem adversário 
suo secum colluctánte eóque devícto secum aliquándo 
conflictánte, dein Deus hábitat in ea et ex tristítia in 
gáudium et exultatiónem transfórmatur. Quodsi autem 
in pugna superáta est, supervénit ei tristítia et tepor 
cum multis ális rebus et moléstia génerum diver- 
sórum. 

Huius causa Patres in erémo solitário modo vitam 
agébant, cum Elías Thesbítes, tum Ioánnes. Nolíte 
existimáre eos inter hómines iustos fuísse, eo quod inter 


30 Die 24 iulii 


hómines invénti sunt operántes ipsam iustítiam, sed 
prius in magno erant siléntio et hac ratióne accepérunt 
Dei virtátes, ut in eis hábitet, et tunc misit eos Deus inter 
hómines, postquam omnes virtütes assecüti erant, ut 
essent dispensatóres Dei et sanárent infirmitátes eó- 
rum. Médici erant enim animárum imbecillitátem eá- 
rum sanáre voléntes. Qua ígitur de causa e siléntio 
erépti ad hómines mittüntur, sed tunc demum mit- 
tüntur, quando omnes eórum infirmitátes sanátae 
erant. Fíeri enim nequit, ut ánima aedificatiónis causa 
ad hómines mittátur, dum áliquas imperfectiónes há- 
beat. Qui autem ántequam perfectiónem consecüti 
sunt, proficiscüntur, próprio arbítrio véniunt, non vero 
Dei voluntáte, Deus autem de his, qui huiásmodi sunt, 
eos vitáperans dicit: «Ego — ait — non misi eos et ipsi 
currébant». Quaprópter ne ánimam quidem suam 
possunt serváre, eo minus ánimas aliénas possunt 
aedificáre. 

Qui vero a Deo mittüntur, non libénter elongántur a 
siléntio. Sciunt enim se in siléntio acquisiísse virtátem 
divínam. Attamen ne tales sint, qui Creatóri non 
oboédiant, proficiscüntur ad aedificatiónem spiritálem 
ipsum imitántes: quemádmodum Pater misit Fílium 
suum verum de caelo, ut sanáret omnes morbos et 
infirmitátes hóminum. Scriptum est enim: «Hic dolóres 
nostros tulit et infirmitátes nostras portávit». Qua- 
própter omnes sancti, qui ad hómines véniunt eos 
sanatüri, Creatórem imitántur in ómnibus, quo nempe 
modo digni efficiántur adoptióne filiórum Dei et, ut 
quemádmodum est Pater et Fílius, ipsi quoque sint in 
saéculum saeculórum. 

En, dilectíssimi, osténdi vobis siléntii virtátem, quó- 
modo omni ex parte sanet et quómodo Deo accéptum 
sit. Ouaprópter scripsi vobis, ut fortes vos exhibeátis in 
illa re, cui óperam datis, et sciátis ope siléntii profecísse 


Die 24 iulii 31 


omnes sanctos et ídeo virtütem divínam in eis habitásse 
et ídeo mystéria caeléstia eis indicásse et eius grátia 
totam vetustátem mundi huius profligásse. Et qui haec 
scripsit vobis, ope ipsíus pervénit ad hanc mensáram. 

Multi autem sunt hac aetáte anachorétae, qui non 
possunt in siléntio perseveráre, quóniam non póterant 
víncere voluntátem suam. Et ídeo assíduo inter hó- 
mines hábitant, qui néqueunt se ipsos contémnere et 
consuetüdinem humáni géneris fügere et in pugna 
lIuctári. Proptérea, relícto siléntio, restant se cum pro- 
pínquis suis consolántes toto vitae suae témpore. Et 
ídeo non sunt dignáti suavitáte divína, nec eo ut in eis 
inhábitet virtus divína. Apparénte enim eis virtüte, 
Íínvenit eos consolántes se saéculo tabernáculi huius et 
passiónibus ánimae ac córporis, nec proínde potest 
descéndere super eos; immo neque amor pecüniae et 
vana hóminum glória et omnes infirmitátes ánimae et 
occupatiónes sinunt virtátem divínam descéndere su- 
per eos. 

Vos autem fortes vos exhibeátis in illa re, cui óperam 
datis. Qui enim a siléntio recédunt, non possunt su- 
peráre passiónes suas, nec possunt pugnáre contra 
adversárium suum, cum sint passiónibus suis sübditi; 
vos autem et passiónes superátis et virtus divína vo- 
bíscum sit. 


RESPONSORIUM Phil 3, 8b.c. 10b; Rom 6, 8 


R. Omnia detriméntum feci, ut Christum lucri- 
faciam. * Ad cognoscéndum illum et virtüátem re- 
surrectiónis eius et communiónem passiónumi illíus. 


Y. Si mórtui sumus cum Christo, crédimus quia 
simul étiam vivémus cum Christo. * Ad cogno- 
scéndum. 


32 Die 24 iulii 
Oratio 


Deus, qui sanctum Sarbélium, presbyterum, ad 
singulárem pugnam erémi vocásti et omni génere 
pietátis imbuísti, concéde nobis, quaésumus, ut imi- 
tatóres domínicae passiónis effécti regno eius me- 
reámur esse consórtes. Per Dóminum. 

Eodem die 2 augusti 
S. PETRI IULIANI EYMARD, PRESBYTERI 


Natus est in oppido La Mure, in Gallia, anno 1811. 
Sacerdotio auctus et pastorali curee per aliquot annos ad- 
dictus, Societatem Marize ingressus est. Eximius eucharistici 
mysterii cultor, religiosorum, tum virorum cum mulierum, 
congregationes ad cultum eucharisticum intendentes instituit, 
atque ad fovendum apud cuiusvis condicionis gentes amorem 
erga sanctam Eucharistiam plurima atque aptissima duxit 
incepta. Mortuus est die prima mensis augusti 1868, in oppido 
natali. 


De Communi pastorum: pro presbyteris, vel sanctorum 
virorum: pro religiosis. 


Ad Officium lectionis 


LECTIO ALTERA 
Ex scriptis sancti Petri Iuliáni Eymárd, presbyteri 


(La Présence réelle, vol. I, Paris 1950, 
pp. 270-271 et 307-308) 


Eucharistia: sacramentum vitae 


Eucharístia est ómnium géntium vita. Eucharístia 
eísdem vitze princípium praebet. Omnes possunt con- 
veníre nullo impediménto admísso sive ex natióne sive 
ex sermóne ad Ecclésize sacra festa celebránda. Eu- 
charístia vitze legem eis tradit, quin immo caritátis, 
cuius hoc sacraméntum est fons: qua de causa ipsa tali 
ratióne cónficit ínter eósdem éfficit commüne víncu- 
lum, quandam christiánam propinquitátem. Omnes 
eündem panem mandücant, omnes sunt Iesu Christi 
convíva, qui creat inter ipsos supernaturáliter quan- 

dam concórdiam fraternórum morum. Actus Apo- 
stolórum legátis. Qui affírmant multitádinem primó- 
rum christianórum, Iudaeórum conversórum et pa- 
ganórum baptizatórum, ex divérsis regiónibus pro- 
veniéntium esse cor unum et ánimam unam. Curnam? 
Quia assídui erant in Apostolórum doctrína audiénda et 
perseverántes in fractióne panis. 

Eucharístia quidem est ánima:» et humánae socie- 
tátis vita, sicut sol est córporum et orbis terrárum 
vita. Sine sole terra est stérilis, ille eam lzetíficat, exórnat 
locupletátque; ille efficacitátem, vim, pulchritádinem 
corpóribus tríbuit. Coram his evéntibus mirabíli- 
bus opórtet nos non mirémur pagános eündem velut 
mundi deum excoluísse. Diéi astrum enim obcedit et 
paret summo Soli, Verbo divíno, Iesu Christo, qui 
collástrat omnes hómines in hunc mundum veniéntes 
et qui ipse per eucharístiam agit, sacraméntum vitae, 
in íntimis ánimis, ita ut hac ratióne famílias ac na- 
tiónes infórmet, beáta et quidem beatíssima fidélis 
ánima qua& hunc thesáurum abscónditum ínvenit, quae 
sitim depéllit de vitze fonte, quae seepe hunc vitae Panem 
mandácat. 

Commünitas christianórum ínsuper est família. Vín- 
culum ínter eiüsdem membra est lIesus-eucharístia. 
Ipse est pater qui mensam famíliee parat. Fratérnitas 
christiána promulgáta est in Cena una cum Iesu Christi 
paternitáte; ipse suos Apóstolos appéllat filíolos, scílicet 
meos püeros, et eísque mandat ut ínvicem se díligant 
sicut ille diléxit eos. 

Apud sanctam mensam omnes sunt püeri qui eün- 
dem cibum suscípiunt, et sanctus Paulus ex hoc con- 
cládit eósdem famíliam constitüere, idem corpus, quia 
omnes de uno pane participántes, qui Iesus Christus 
est. Eucharístia dénique communitáti christiánze par- 
tícipat virtátem servándi legem honóris caritatísque 

erga próximum. Iesus Christus iubet suos fratres cólere 
ac dilígere. Quam ob rem ipse eoründem persónam 
índuit: Quámdiu fecístis uni de his frátribus meis 
mínimis, mihi fecístis; ipse unicuíque per sanctam 
communiónem se tradit. 


RESPONSORIUM Cf. 1 Cor 10, 17; Io 6, 58a; Ps 80, 17a 


R. Unus panis, unum corpus multi sumus, omnes 
qui de uno pane participámur. * Hic est panís, qui de 
caelo descéndit. 


V. Cibávit nos Dóminus ex ádipe fruménti. * Hic est 
panis. 


Oratio 


Deus, qui beátum Petrum Iuliánum, erga sacra 
mystéria Córporis et Sánguinis Fílii tui dilectióne de- 
corásti mirífica, concéde propítius, ut, quam ille ex hoc 
divíno percépit pinguédinem, eándem et nos percípere 
mereámur. Per Dóminum. 

Die 9 augusti 


S. TERESUE BENEDICT.E A CRUCE, 
VIRGINIS ET MARTYRIS 


Nata est Breslavia ( Wroctaw, Breslau) in Germania anno 
1891 et, in iudaica religione nata et instituta, aliquot annos 
magnas inter zerumnas philosophiam egregie professa est. 
Vitam novam in Christo per baptismum suscepit et, Teresiae 
Benedicte a Cruce nomine accepto, inter Carmelitas Di- 
scalceatas Colonia (Kóln), ubi secessit, prosecuta est. Tem- 
pore persecutionis, exsul in Nederlandia, in captivitatem 
trusa, anno 1942 in campum exitii Oswiecir seu Auschwitz 
prope Cracoviam in Polonia deportata est et mortifero vapore 
enecata. 


De Communi unius martyris, vel virginum. 


Ad Officium lectionis 


LECTIO ALTERA 


Ex ópere«Sciéntia Crucis» sanctae Terésiae Benedíctae 
a Cruce virginis et martyris 


(Edith Steins Werke, I, Friburgi in Br. 1983, 15-16) 
Credentibus in Crucifixum porta vitae aperitur 


Christus iugum legis suscépit, legem plene servans et 
pro lege ac per legem móriens. Qua de re liberávit eos, 
qui per eum vitam recípere volunt. Sed recípere non 
possunt, nisi vitam própriam offeréntes. «Nam qui- 
cümque baptizáti sunt in Christum lesum, in mortem 
ipsíus baptizáti» sunt. In vitam eius immergüntur, ut 
membra córporis eius fiant et tamquam membra eius 
cum ipso pateréntur et moreréntur. Haec vita die 
glóriae abundántius véniet; sed iam nunc in carne 
degéntes ea participámus, si crédimus; si crédimus 

Christum pro nobis mórtuum esse, ut nobis vitam 
cónferat. Hac fide cum eo tamquam membra cum 
cápite üánimur; haec fides nos pro fonte vitae eius áperit. 
Ideo fides quae est in Crucifíxo, fides scílicet viva amóre 
devóto coniüncta, pro nobis porta vitae et inítium 
glóriae ventürae est; ídeo crux gloriátio nostra ünica 
est: «Mihi autem absit gloriári nisi in cruce Dómini 
nostri Iesu Christi, per quem mihi mundus crucífixus 
est, et ego mundo». 

Qui Christum elégit, mundo mórtuus est et mundus 
illi. Stígmata Christi in córpore suo portat, infírmus est 
et contémptus ab homínibus sed éadem causa valens 
est, qui virtus Dei in infirmitáte perfícitur. Hac co- 
gnitióne discípulus Iesu non tantum crucem sibi im- 
pósitam áccipit, sed etiam seípsum crucíficat: «Qui 
autem sunt Christi Iesu, carnem crucifixérunt cum 
vítiis et concupiscéntiis». Certámine duro contra na- 
türam suam pugnavérunt, ut vita peccáti in eis mo- 
riátur et vitae Spíritus spátium detur. In hoc certámine 
summa fortitádo postulátur. Crux autem non finis est; 
crux exaltátur, ut caelum osténdet. Non solum signum 
est, sed etiam armatüra Christi invícta: báculum pa- 
stóris, quo David divínus contra Góliath nefándum 
certat; quo Christus fórtiter ad portam caeli pulsat 
eámque áperit. Quae cum fiunt lux divína effundétur 
omnésque Crucifíxum sequéntes adimplébit. 


RESPONSORIUM Gal 2, 19-20 


R. Christo confíxus sum cruci: vivo autem iam non 
ego, vivit vero in me Christus. * Qui diléxit me et trádidit 
seípsum pro me. 


V. Quod autem vivo in carne, in fide vivo Fílii Dei. * 
Qui diléxit me. 

Oratio 


Deus patrum nostrórum, qui beátam Terésiam Be- 
nedíctam mártyrem ad cognitiónem Fílii tui crucifíxi 
eiüsque imitatiónem usque ad mortem perduxísti, ipsa 
intercedénte concéde, ut omnes hómines Christum 
Salvatórem agnóscant et per eum ad perpétuam tui 
visiónem advéniant. Qui tecum. 

Die 14 augusti 


S. MAXIMILIANI MARLE KOLBE, 
PRESBYTERI ET MARTYRIS 


Memoria 


Maximilianus Maria Kolbe die 8 ianuarii in Polonia natus, 
Ordinem Fratrum Minorum Conventualium adolescens in- 
gressus est, et anno 1918 sacerdos in Urbe ordinatus. Filiali 
flagrans in Deiparam Virginem pietate, pium sodalicium, cui 
nomen « Militiae Mariae Immaculatae», excitavit, quod tum in 
patria tum in aliis regionibus late propagavit. Missionarius in 
Iaponiam adveniens, christianam fidem sub eiusdem Virginis 
Immaculatze auspiciis ac patrociniis dilatare studuit. Tandem 
in Poloniam reversus, plurimasque in campo de O$wiecim 
Cracoviensis districtus perpessus aerumnas, immani szeviente 
populorum conflictu, actuosam vitam in holocaustum ca- 
ritatis die 14 augusti 1941 consummavit. 


De Communi unius martyris, vel pastorum: pro presbyteris, 
praeter sequentia: 


Ad Officium lectionis 


LECTIO ALTERA 


Ex Epístolis sancti Maximiliáni Maríze Kolbe 


(O. Joachim Roman Bar, O.F.M. Conv., 
ed., Wybór Pism, Warszawa 1973, 41-42; 226) 


Apostolicus impendendus zelus 
in procuranda, animarum salute et sanctificatione 


Magno affícior gáudio, dilécte frater, ob flagrántem 
zelum qui ad promovéndam Dei glóriam te adürget. 
Nostris enim tempóribus, non sine mceróre, vidémus 
epidémicum quemdam morbum, quem indifferentí- 

smum vocant, nedum inter szeculáres sed et inter 
religiósos sodáles, váriis quidem formis propagári. At 
vero, cum Deus sit dignus infiníta glória, id primum ac 
potíssimum nobis máximam est, pro tenuitátis nostrae 
facültate, eídem glóriam reférre, etsi tantam quam a 
nobis ipse merétur, éxiles cum simus creatürz, num- 
quam tribüere valeámus. 

Cum autem Dei glória in animárum salüte, quas 
Christus próprio sánguine redémit, quam máxime 
respléndeat, áltius ac praecípuum apostólicze vitzee stü- 
dium illud esto, quamplárium animárum salütem im- 
mo et altiórem sanctificatiónem procuráre. Quae vero 
in hunc finem áptior przssto sit via, scílicet ad divínam 
comparándam glóriam necnon plurimárum animárum 
sanctificatiónem, paucis dicam. Deus, qui infiníta scién- 
tia ac sapiéntia est, adeóque quid a nobis contínuo 
praestándum sit ut eius adaugeátur glória óptime novit, 
voluntátem suam nobis per suos in terris vices geréntes, 
ut plárimum, maniféstat. 

Est ítaque obcediéntia, eáque sola, quae nobis di- 
vínam voluntátem certo maniféstat. Póterit quidem 
supérior in errórem incürrere, fíeri autem non póterit 
ut nos, obcediéntiam sectántes, in errórem inducámur. 
Tunc tantum oboediéndi darétur excéptio, si supérior 
quídpiam pracíperet quod divínz legis violatiónem, 
vel in mínimo, manifésto invólveret: quo in casu fidélis 
ipse Dei voluntátis intérpres non esset. 

Deus isque solus infinítus, sapientíssimus, sanctís- 
simus, clementíssimus est Dóminus, Creátor et Pater 
noster, princípium et finis, sapiéntia et poténtia et 
amor, ómnia ipse Deus. Quidquid vero extra Deum 
invenítur, eátenus valet quátenus ad ipsum refértur, qui 
est rerum ómnium Cónditor hominámque Redémptor, 
ültimus totíus creatiónis finis. Ipse ítaque est, qui 
adorábilem suam voluntátem per suos in terris vices 

geréntes nobis maniféstat et nos ad se trahit, álias 
quoque ánimas per nos ad se tráhere ac perfectióre sibi 
caritáte coniüngere inténdens. 

Vide, frater, quanta sit, per Dei misericórdiam, 
condiciónis nostrae dígnitas. Per obcediéntiam, exi- 
guitátis nostre términos véluti transcéndimus, di- 
vinéque voluntáti conformámur, que infiníta sua sa- 
piéntia ac prudéntia ad recte agéndum nos dírigit. 
Immo, eídem divínze inharéntes voluntáti, cui nulla res 
creáta resístere potest, cunctis fortióres effícimur. 

Hzec est sapiéntize ac prudéntia sémita, haec ünica 
via est, qua Deo summam glóriam reférre valeámus. Si 
ália et áptior via esset, eam Christus verbo exemplóque 
suo nobis profécto manifestásset. Sed diutárnam eius in 
Názareth vitae consuetüdinem divína Scriptüra iis per- 
strínxit verbis: Et erat sábditus illis, reliquámque vitae 
cursum sub obcediéntize véluti signo nobis adumbrávit, 
passim osténdens eum in terras descendísse ut fáceret 
voluntátem Patris. 

Diligámus ítaque, fratres, summópere diligámus 
czeléstem amantíssimum Patrem, sitque huius perféctze 
caritátis arguméntum obcediéntia nostra, tunc vel má- 
xime exercénda cum próprie voluntátis sacrifícium 
nobis postulétur. Nec enim sublimiórem librum nó- 
vimus, quam Iesum Christum crucifíxum, ut in amóre 
Dei progrediámur. 

Quz ómnia expedítius per Vírginem Immaculátam 
obtinébimus, cui Deus benigníssimus suz dispensa- 
tiónem misericórdie commísit. Nullum équidem dü- 
bium, quin Maríze volüntas ipsíssima Dei volántas nobis 
sit. Cumque nosmetípsos eídem dedicámus, instru- 
ménta in eius mánibus, quemádmodum et ipsa in Dei 
mánibus, divínze misericórdize effícimur. Sinámus íta- 
que nos ab ea dírigi, sinámus ab ea manudüci, simüsque 
sub eius ductu quiéti ac secüri: cuncta enim nobis ipsa 

prospíciet, cuncta providébit, córporis animíque ne- 
cessitátibus prompta succürret, difficultátes et an- 
güstias ipsa removébit. 


RESPONSORIUM Eph 5, 1-2; 6, 6b 


R. Estóte imitatóres Dei, sicut fílii caríssimi, et 
ambuláte in dilectióne, sicut et Christus diléxit nos et 
trádidit seípsum pro nobis. * Oblatiónem et hóstiam 
Deo in odórem suavitátis. 


V. Ut servi Christi faciéntes voluntátem Dei ex 
ánimo. * Oblatiónem. 


Ad Laudes matutinas 


Ad Benedictus, ant. Magnificábitur Christus in cór- 
pore meo, sive per vitam sive per mortem. Mihi enim 
vívere Christus est et mori lucrum. 


Oratio 


Deus, qui sanctum Maximiliánum Maríam, pre- 
sbyterum et mártyrem, amóre Vírginis Immaculátae 
succénsum, animárum zelo et próximi dilectióne re- 
plevísti, concéde propítius, ut, eo intercedénte, pro 
tua glória in servítio hóminum strénue laborántes, 
usque ad mortem Fílio tuo conformári valeámus. Qui 
tecum. 

Die 9 septembris 
S. PETRI CLAVER, PRESBYTERI 


Petrus Claver Verduni in Hispania natus est anno 1580; 
litteris et artibus studuit in Universitate Barcinonensi et deinde 
Societatem lesu ingressus est. Missionariam vocationem 
exaudivit speciatim ope S. Alphonsi Rodríguez, ianitoris in 
Collegio Maioricensi. Sacerdotio initiatus in missione Co- 
lumbiana, ibidem usque ad mortem apostolatum exercuit 
inter servos Nigritas, factus ex voto «/Ethiopum semper 
servus». Viribus fractis, Carthagenz in Columbia obiit die 8 
septembris 1654. 


De Communi pastorum: pro presbyteris, vel sanctorum 
virorum: pro iis qui opera misericordiz exercuerunt. 


Ad Officium lectionis 


LECTIO ALTERA 
Ex Epístolis sancti Petri Claver, presbyteri 


(Epist. diei 31 maii 1627: A. Valtierra, S.I., 
San Pedro Claver, Cartagena 1964, pp. 140-141) 


Evangelizare pauperibus, mederi contritis corde, 
pradicare captivis indulgentiam 


Heri, 30 maii huius anni 1627, in festo Sanctíssimae 
Trinitátis, exscendérunt e máxima navi plürimi nigrítae 
ex flumínibus Africae extrácti. Procürrimus, feréntes in 
binis sportis áurea mala, cítrea, dulciária biscócta et 
néscio quid áliud. Casas eórum adímus. Videbámur 
Guinéam álteram intrásse! per médias catérvas per- 
rumpéndum fuit, donec ad zgrótos pervenímus, quo- 
rum ingens erat nümerus, hámido vel pótius lutulénto 
solo decumbéntium — erat autem excogitátum, ne 
humor nímius esset, ággerem exstrüere, tégulas et 

laterítia frágmina intermiscéndo — hic ergo erat eórum 
lectus, non hac solum de causa perincómmodus, sed 
pracípue quia nudi erant, sine ulla véstium protec- 
tióne. 

Pósito ígitur pállio, comportávimus ex mércium 
apothéca quidquid ad tabulátum compingéndum süb- 
erat: sic locum strávimus in quem, per médios ma- 
nípulos perrumpéntes, zegrótos tandem deportávimus. 
Deinillos in binos coetus distribáimus: álios sócius meus 
cum intérprete ádiit: álios ipse adórtus sum. Duo erant 
nigríta, morti quam vitze propióres, iam frígidi, et in 
quibus venárum pulsus haud repértus. Prunas ope 
tégule contráximus atque in médium contülimus, 
prope moribündos; dein in hunc ignem odóres proié- 
cimus, quorum duas bursas replétas habebámus, quas 
omníno hac occasióne consümpsimus. Deínde, ope 
nostrum palliórum, nam ipsi nihil huiüásmodi habent et 
írrite ália ab ipsórum domínis petiissémus, suffimén- 
tum prabüimus, quo zstum et vitálem spíritum re- 
cípere visi sunt. Erat vidére qua oculórum hilaritáte in 
nos respícerent! 

Hoc modo eos allocáti sumus, non verbis sed má- 
nibus et ópere: et quidem, persuásum habéntibus huc 
tractos esse ut comederéntur, quílibet álius sermo 
prorsus inütilis evasísset. Consédimus dein vel ge- 
nufléximus apud ipsos, lavimüsque vino tum fácies tum 
córpora, satagéntes blandítiis eos exhilaráre et pan- 
déntes coram ipsis motíva naturália quae aegrótos in 
laetítiam quoquómodo perdücere valent. 

Post hac aggréssi sumus catechísmum  baptísmi 
explicáre, quales scílicet sint eius mirábiles efféctus pro 
córpore et ánima: cum hzc, quszestiónibus nostris 
respondéntes, visi sunt satis intellexísse, transívimus ad 
doctrínam fusiórem, de Deo scílicet uno, qui et premia 
et pcenas iuxta cuiüásque mérita distríbuit, et réliqua. 

Rogávimus elícerent contritiónis actum manifestarént- 
que commissórum detestatiónem. Tandem, cum sat 
paráti visi sunt, declarávimus eis mystéria Trinitátis, 
Incarnatiónis et Passiónis, et ostendéntes Christum 
cruci affíxum, prout depíctus est supra baptísmi fontem 
in quem défluunt ex Chrísti vulnéribus sánguinis rívuli, 
praívimus eis recitándo, eórum lingua, actum con- 
tritiónis. 


RESPONSORIUM Mt 25, 35. 40b; Io 15, 12 


R. Esurívi, et dedístis mihi manducáre; sitívi, et 
dedístis mihi bíbere; hospes eram, et collegístis me: * 
Amen dico vobis, quámdiu fecístis uni ex his frátribus 
meis mínimis, mihi fecístis. 

Y. Hoc est pracéptum meum, ut diligátis invicem, 
sicut diléxi vos. * Amen dico. 


Oratio 


Deus, qui beátum Petrum servórum servum effecísti 
eümque mira in eis iuvándis caritáte et patiéntia 
roborásti, eius nobis intercessióne concéde, ut, qua 
Iesu Christi sunt, quaeréntes, próximos ópere et veritáte 
diligámus. Per Dóminum. 

Die 12 septembris 
SANCTISSIMI NOMINIS MARIAE 


De Communi B. Mariae Virginis, praeter sequentia: 


Ad Officium lectionis 


LECTIO ALTERA 


Ex Homilíis sancti Bernárdi abbátis in Láudibus Vír- 
ginis Matris 


(Hom. 2, 17, 1-33: SCh 390, 1993, 168-170) 


In omnibus Mariam cogita et invoca 


«Et nomen — inquit Evangelísta — Vírginis María». 
Loquámur pauca et super hoc nómine, quod inter- 
pretátum «maris stella» dícitur, et Matri Vírgini valde 
conveniénter aptátur. Ipsa namque aptíssime síderi 
comparátur, quia, sicut sine sui corruptióne sidus suum 
emíttit rádium, sic absque sui laesióne Virgo párturit 
Fílium. Nec síderi rádius suam mínuit claritátem, nec 
Vírgini Fílius suam integritátem. Ipsa ergo est nóbilis 
illa stella ex Iacob orta, cuius rádius univérsum orbem 
illáminat, cuius splendor et praefülget in supérnis et 
Ínferos pénetrat, terras etiam perlástrans et calefáciens 
magis mentes quam córpora fovet virtátem, excóquit 
vitia. Ipsa, inquam, est praeclára et exímia stella super 
hoc mare magnum et spatiósum necessário subleváta, 
micans méritis, illástrans exémplis. 

O quisquis te intélligis in huius saéculi proflávio 
magis inter procéllas et tempestátes fluctuáre quam per 
terram ambuláre, ne avértas óculos a fulgóre huius 
síderis, si non vis óbrui procéllis! Si insürgant venti 

tentatiónum, si incürras scópulos tribulatiónum, ré- 
spice stellam, voca Maríam. Si iactáris supérbiae undis, 
si ambitiónis, si detractiónis, si aemulatiónis, réspice 
stellam, voca Maríam. Si iracündia aut avarítia aut 
carnis illécebra navículam concüsserit mentis, réspice 
ad Maríam. Si críminum immanitáte turbátus, con- 
sciéntiae foeditáte confüsus, iudícii horróre pertérritus, 
báratro incípias absorbéri tristítiae, desperatiónis abys- 
so, cógita Maríam. 

In perículis, in angüstiis, in rebus dübiis Maríam 
cógita, Maríam invóca. Non recédat ab ore, non 
recédat a corde et, ut ímpetres eius oratiónis suf- 
frágium, non déseras conversatiónis exémplum. Ipsam 
sequens non dévias, ipsam rogans non despéras, ipsam 
cógitans non erras; ipsa tenénte non córruis, ipsa 
protegénte non métuis, ipsa duce non fatigáris, ipsa 
propítia pérvenis et sic in temetípso experíris quam 
mérito dictum sit: « Et nomen Vírginis María». 


RESPONSORIUM Sir 24, 27-28; Lc 1, 27c 


PR. Doctrína enim mea super mel dulcis et heréditas 
mea super mel et favum. * Et nomen vírginis María. 


Y. Memória mea in generatiónes saeculórum. * Et 
nomen. 


Oratio 


Concéde, quaésumus, omnípotens Deus, ut cunctis 
gloriósum beátae Maríae Vírginis nomen celebrántibus 
misericórdiae tuae benefícia ipsa procüret. Per Dó- 
minum. 

Die 23 septembris 
S. PII DE PIETRELCINA, PRESBYTERI 


Memoria 


In vico Pietrelcina apud Beneventum in Italia ortus est 
anno 1887 et, Ordinem Fratrum Minorum Capuccinorum 
ingressus ac sacerdotio auctus, praesertim in conventu op- 
piduli Sancti Ioannis Rotundi in Apulia summa cum pastorali 
deditione ministerium praebuit, fidelium spirituali mode- 
ratione paenitentium reconciliatione et providenti erga in- 
firmos pauperesque cura, populo Dei inserviens in oratione et 
humilitate. Christo crucifixo plene configuratus, die 23 sep- 
tembris 1968 peregrinationem terrenam complevit. 


De Communi pastorum: pro presbyteris, vel sanctorum 
virorum: pro religiosis. 


Ad Officium lectionis 


LECTIO ALTERA 
Ex Lítteris sancti Pii de Pietrelcína, presbyteri 
(Editio 1994: II, 87-90, n. 8) 


Lapides aedificii aeterni 


Paráre divínus Artifex lápides, quibus aedifícium 
aetérnum éxstruat, quaerit assíduis tunsiónibus scalpri 
salutíferi et diligénti expoliatióne, uti mitíssima mater 
nostra, sancta Ecclésia Cathólica, canit in hymno offícii 
dedicatiónis ecclésiae. Et sic vere est. 

Anima quaeque ad aetérnam destináta glóriam se 
óptime lapis ad aedifícium aetérnum erigéndum con- 
stitüta definíre potest. Structóri aedem erigéndam 
quaerénti óptime primum lápides ipsam exstructüras 
expolíre opórtet. Quod ille mállei scalpríque tunsió- 
nibus conséquitur. Páriter vero Pater caeléstis in áni- 

mas eléctas se gerit, quae, inde ab aetérno, summa 
sapiéntia ac providéntia Eius ad aedifícium aetérnum 
erigéndum destinátae sunt. 

Anima autem ad regnándum cum Christo in glória 
aetérna constitüta mállei scalpríque tunsiónibus expo- 
liénda est, quibus ütitur divínus Artifex, ut lápides, seu 
scílicet ánimas eléctas, paret. At quae mállei hae 
scalpríque tunsiónes? Umbrae, soror mea, timóres, 
temptatiónes, spíritus maeróres ac spirituáles timóres 
áliquam aegritüdinem oléntes, et moléstiae córporis. 

Grátias, ergo, ágite infinítae pietáti aetérni Patris, qui 
sic ánimam vestram ad salátem deputátam gerit. Cur 
non gloriári benévolis his óptimi ex ómnibus pátribus 
adiünctis? Aperíte cor huic caelésti animárum médico 
et trádite vos omni fidácia pleni sanctíssimis eius 
bráchiis: qui vos tamquam eléctos gerit, ut cómminus 
Iesum super clivum Calvárii sequámini. Laetítia ego et 
sollertíssimo ánimi motu quómodo in vobis grátia se 
gésserit consídero. 

Haud dubitétis quin ómnia, quae ánimae vestrae 
occurrérunt, Dóminus ordináverit. Ne timeátis ídeo in 
malum seu iniüriam Dei incürrere! Suffíciat vobis scire 
in tota vestrae vitae ratióne numquam offendísse Dó- 
minum, qui immo magis magísque celebrátus est. 

Si hic benevolentíssimus Sponsus ánimae vestrae 
latet, id facit non quia, uti existimátis, de perfídia vestra 
vindicáre velit, sed quia ámplius periclitátur ille fi- 
delitátem ac constántiam vestram et eméndat vos 
praetérea a morbis quibüsdam, qui tales óculis car- 
nálibus non vidéntur, morbi scílicet culpaéque illae, 
quarum ne iustus quidem immünis est. Dícitur enim 
in sacris páginis: «Sépties enim cadet iustus» (Prov 
24, 16). 

Et crédite mihi, quia, si tam afflíctos vos nescírem, 
minus laetárer, cum Dóminum intellígerem minus 

vobis donáre gemmas ... Eícite, sicut temptatiónes, 
dübia advérsa ... Eícite et dübia, quae ad vestrae 
pértinent vitae ratiónem, scílicet quod divínas vo- 
catiónes non audítis et dálcia obsístitis invitaménta 
Sponsi. Quae ómnia non ex bono spírito, sed a malo 
procédunt. De diabólicis ágitur ártibus, quae, ut a 
perfectióne abeátis vel saltem iter ad eam retardétis, 
atténdunt. Ne demittátis ánimum! 

Quandóque pandat se lesus, grátias ipsi ágite; si se 
abscóndit, áttamen grátias ágite: ómnia delíciae sunt 
amóris. Cüpio vos cum lesu super crucem spíritum 
trádere et cum Iesu exclamáre: « Consummátum est! » 
(4o 19, 30). 


RESPONSORIUM Eph 2, 21-22 


R. In Christo Iesu omnis aedificátio compácta cre- 
scit * in templum sanctum in Dómino. 


Y. In quo et vos coaedificámini in habitáculum Dei 
in Spíritu. * In templum. 


Oratio 


Omnípotens sempitérne Deus, qui sanctum Pium, 
presbyterum, crucis Fílii tui singulári gratia partícipem 
esse donásti, et per eius ministérium misericórdiae tuae 
mirabília renovásti, concéde nobis, ut, eius interces- 
sióne, passiónibus Christi iügiter sociáti ad resurrec- 
tiónis glóriam felíciter perducámur. Per Dóminum. 

Eodem die 28 septembris 


SS. LAURENTII RUIZ 
ET SOCIORUM, MARTYRUM 


Saeculo XVII vertente (annis 1633-1637) sedecim martyres, 
scilicet Laurentius Ruiz eiusque socii, Ordinis Sancti Dominici 
sodales vel ad ipsum consociati, diversi quidem natione, 
tempore et condicione, fidem christianam per Insulas Phi- 
lippinas, Formosam et Insulas Iaponicas disseminarunt, pro 
Christi amore in urbe Nagasakiensi in Iaponia sanguinem 
suum fundentes semen futurae christianitatis copiosum spar- 
serunt. 


De Communi plurimorum martyrum. 


Ad Officium lectionis 


LECTIO ALTERA 


Ex Homilía Ioánnis Pauli papae Secündi in beati- 
ficatióne mártyrum. 


(AAS 73, 1981, 340-342). 


Cultus amorisque actum permagnum 
Deo peregerunt in proprio effuso sanguine 


Evangélii verbis testántibus Christus coram czelésti 
Patre illos fidéles mártyres vere confitétur, qui coram 
homínibus eum conféssi füerint. 

Hymnus glóriz, qui nunc Deo cantátus est a vócibus 
innümeris eündem résonat hymnum «Te Deum», qui 
cantátus fuit véspere diéi 27 decémbris 1637 in ecclésia 
sancti Dominici, cum nüntius pervenísset martyrii in 
civitáte Nagasakiénsi hábiti cuiüsdam ccetus sex chri- 
stianórum, ínter quos inveniebántur Pater Antónius 

González, missiónis praeses, dominicánus hispánicus e 
loco Deón, atque Lauréntius Ruiz, paterfamilías, e 
Manilénsi civitáte oriándus, e subürbio Binóndo nun- 
cupáto, extra civitátem. Testes hi psalmos Dómino 
misericórdiz atque poténtize et ipsi cantavérunt, dum 
in custódiam tradebántur et mortem obíbant, eórum 
martyrio per dies tres perduránte. 

Fides vincit mundum. Pradicátio fídei véluti sol 
omnes illáminat, qui ad veritátis cognitiónem perveníre 
cüpiunt. Eténim, divérsi sunt in mundo sermónes, sed 
una atque éadem christiána tradítio. 

Dóminus lesus in próprio sánguine servos suos vere 
redémit, qui ex omni tribu et língua et pópulo et na- 
tióne sunt congregáti, ut regále sint pro Deo nostro 
sacerdótium. 

Sédecim beáti mártyres, sacerdótium exercéntes 
Baptísmi vel sacri Ordinis, cultus amorísque actum 
permágnum Deo peregérunt in próprio effáso sán- 
guine, Christi sacrifício in ara Crucis coniüncto, Chri- 
stum sacerdótem ac víctimam ita imitántes, suprémo 
modo qui humánis creatüris sit possíbilis. Eódem vero 
témpore actus fuit amóris erga fratres quam máximus, 
pro quibus et nos ad nosmetípsos impendéndos in- 
vitámur, exémplum sequéndo Fílii Dei, qui seípsum pro 
nobis pósuit. 

Hoc équidem Lauréntius Ruiz adimplévit. A Spíritu 
Sancto ad finem inopinátum ductus post iter perículis 
opplétum, iudícibus conféssus est se esse christiárium 
et pro Deo moritárum: «Vitam meam pro ipso mílies 
offérre vellem. Apóstata numquam ero. Si vultis, me 
interfícere potéstis. Pro Deo mori mea est volüntas». 

Hic summam vitze eius habémus atque eius fídei 
manifestatiónem eiüsque mortis ratiónem. In hoc mo- 
ménto iüvenis paterfamílias conféssus est et ad per- 
fectiónem duxit catechésim christiánam, quam ac- 

céperat in schola Fratrum Ordinis Sancti Domínici in 
Binóndo; catechésim quidem, qua in Christo ánicum 
centrum habet, quia Christus est eius obiéctum et ipse 
Christus per lábia nüntii docet. 

Exémplum a Lauréntio Ruiz, ex patre sínico et matre 
tagalénsi, datum, nobis mémorat uniuscuiüsque vitam 
eámque totam ad Christum esse ordinándam. 

Christiánus esse id signíficat: cotídie sese offérre, 
Christi oblatióni in respónsum reddéndum, qui ad hoc 
venit in mundum, uf omnes vitam hábeant et abun- 
dántius hábeant. 


RESPONSORIUM Cf. Eph 4, 4. 5 


R. Viri sancti gloriósum sánguinem fudérunt pro 
Dómino, amavérunt Christum in vita sua, imitáti sunt 
eum in morte sua: * Et ídeo corónas triumpháles 
meruérunt. 


V. Unus spíritus et una fides erat in eis: * Et ídeo. 


Oratio 


Beatórum mártyrum tuórum Lauréntii et sociórum, 
quésumus, Dómine Deus, patiéntiam in servítio tui et 
próximi nobis concéde, quia in regno tuo sunt beáti, qui 
persecutiónem patiüntur propter iustítiam. Per Dó- 
minum. 

Die 24 novembris 


SS. ANDRE/E DÜNG-LAC, PRESBYTERI, 
ET SOCIORUM, MARTYRUM 


Memoria 


In remotis Asiz orientalis regionibus et quidem in natione 
Vietnamensi, per secula XVII, XVIII et XIX (ab anno 1625 ad 
annum 1886) permulti Christi discipuli in crudeli persecutione 
fidei testes gloriosi exstiterunt atque pro ea vitam ponere non 
dubitarunt. 

Inter hos sanctos martyres nominantur missionarii Ordinis 
sancti Dominici atque e Societate Missionum Exterarum 
Parisiensium necnon Vietnamenses cuiusque condicionis ac 
zetatis, qui Evangelii nuntium sanguine suo generose fe- 
cundarunt. 


De Communi plurimorum martyrum. 
Ad Officium lectionis 


LECTIO ALTERA 


E litteris sancti Pauli Le-Bao-Tinh alámnis Seminárii 
Ke-Vinh anno 1843 expedítis. 
(A. Launay, Le clergé tonkinois 
et ses prétres martyrs, MEP, Paris 1925, pp. 80-83) 


Participatio martyrum in victoria Christi capitis 


Ego, Paulus, pro nómine Christi vinctus, tribu- 
latiónes meas vobis reférre volo quibus cotídie im- 
mérsus sum, ita ut, amóre erga Deum accénsi laudes 
mecum Deo prebeátis, quóniam in ctérnum mise- 
ricórdia eius. Hic carcer vere imágo est inférni aetérni: 
ad supplícia crudélia omnis géneris, ut sunt cómpedes, 

caténee férreee et víncula, addntur ódium, vindíctze, 
calámnize, verba indecéntia, quzréle, actus mali, iu- 
raménta iniüsta, maledictiónes et tandem angüstize et 
tristitia. Deus autem qui olim liberávit tres páeros de 
camíno ignis, mihi semper adest meque ab istis tri- 
bulatiónibus liberávit et eas in dulcédinem convértit, 
quóniam in ctérnum misericórdia eius. 

In médio autem horum tormentórum, quz álios 
contérrere solent, grátia Dei, gáudio replétus sum et 
laetítia, quia non solus sed cum Christo sum. 

Ipse magíster noster totum pondus crucis süstinet, 
mihi mínimam tantum et ültimam partem impónens. 
Certáminis mei non solum spectátor, sed ipse est 
bellátor et victor totiüásque agónis consummátor. Prop- 
térea super caput eius pósita est coróna victórize, cuius 
glóriam partícipant étiam eius membra. 

Quómodo autem sustíneam spectáculum istud, vi- 
dens cotídie imperatóres, mandarínos eorámque sa- 
téllites blasphemántes nomen sanctum tuum, Dómine, 
qui sedes super Chérubim et Séraphim? Ecce, crux tua 
a pédibus paganórum conculcáta est! Ubi est glória tua? 
Videns hzc ómnia, malo, amóre tui succénsus, ab- 
Scíssis membris, mori in testimónium amóris tui. 

Osténde, Dómine, poténtiam tuam, salva me et 
süstine me, ut virtus in infirmitáte mea ostendátur et 
glorificétur coram géntibus, ne, cum vacíllem forte in 
via, inimíci tui in supérbia sua caput possint eleváre. 

Fratres caríssimi, audiéntes hac ómnia, grátias 
agátis immortáles in leetítia Deo, a quo bona cuncta 
procédunt, benedícite Dómino mecum, quóniam in 
ctérnum misericórdia eius! Magníficet ánima mea 
Dóminum et exsüliet spíritus meus in Deo meo, 
quóniam respéxit humilitátem fámuli sui et ex hoc 
beátum me dicent omnes generatiónes futüre: quó- 
niam in ctérnum misericórdia eius. 

Laudáte Dóminum omnes gentes, collaudáte eum 
omnes pópuli, quóniam qua infírma sunt mundi, 
elégit Deus ut conftündat fórtia et ignobília mundi et 
contemptibília elégit Deus ut nobília confándat. Per os 
meum atque intelléctum meum confüdit philósophos 
qui discípuli sunt sapiéntum huius mundi, quóniam in 
ctérnum misericórdia eius. 

Scribo vobis haec ómnia, ut uniántur fides vestra et 
mea. In médio huius tempestátis áncoram iácio usque 
ad thronum Dei; spem vivam, quz est in corde meo. 

Vos autem, fratres caríssimi, sic ctrrite ut corónam 
comprehendátis, indüite lorícam fídei et arma Christi 
sámite a dextris et a sinístris, sicut dócuit sanctus 
Paulus, patrónus meus. Bonum vobis est, unóculos vel 
débiles in vitam intráre, quam ómnia membra ha- 
béntes foris mitti. 

Succürrite mihi précibus vestris, ut secándum legem 
certáre, et quidem bonum certámen certáre et usque in 
finem certáre váleam, cursum meum felíciter con- 
summatürus; si in hac vita non iam nos vidébimus, in 
futüro tamen século hzc felícitas nostra erit, quando 
astántes ad thronum Agni immaculáti, unánimes laudes 
eius cantábimus exsultántes in gáudio victórie in 
perpétuum. Amen. 


RESPONSORIUM Cf. Hebr 12, 1c-2a. 3 


R. Per patiéntiam currámus propósitum nobis cer- 
támen. * Aspiciéntes in ducem fídei et consummatórem 
Iesum. 


V. Recogitáte eum qui talem sustínuit a pecca- 
tóribus advérsum semetípsum contradictiónem, ut ne 
fatigémini ánimis vestris deficiéntes. * Aspiciéntes. 

Oratio 


Deus, omnis paternitátis fons et orígo, qui beátos 
mártyres Andréam et sócios eius Cruci Fílii tui usque ad 
sánguinis effusiónem fidéles effecísti, eórum inter- 
cessióne concéde, ut amórem tuum inter fratres pro- 
pagántes fílii tui nominári et esse valeámus. Per Dó- 
minum. 


58 Die 25 novembris 


Die 25 novembris 


S. CATHARIN/E ALEXANDRINUE, 
VIRGINIS ET MARTYRIS 


Virginem fuisse Alexandrinam et martyrem narratur, 
ingenii acumine et sapientia non minus quam animi robore 
refertam. Eius corpus in celebri caenobio in monte Sinai pia 
colitur veneratione. 

De Communi unius martyris, vel virginum, praeter se- 
quentia: 


Ad Officium lectionis 


LECTIO ALTERA 
Ex Sermónibus sancti Caesárii Arelaténsis epíscopi 
(Sermo 159, 1.3-6: CCL 104, 650.652-654) 


Quomodo Christum sequi? 


Durum vidétur, fratres caríssimi, et quasi grave esse 
iudicátur illud, quod Dóminus in Evangélio imperávit, 
dicens: «Si quis vult post me veníre, ábneget se- 
metípsum sibi». Sed non est durum, quod ille ímperat, 
qui ádiuvat ut fiat quod ímperat. 

Abnéget se et tollat crucem suam et sequátur Chri- 
stum. Et quo sequéndus est Christus, nisi quo ábiit? 
Nóvimus enim, quia surréxit, ascéndit in caelum: illo 
sequéndus est. Plane desperándum non est, quia ipse 
promísit, non quia homo áliquid potest. Longe a nobis 
erat caelum, ante quam caput nostrum iísset in caelum. 
Iam quare desperámus nos ibi futáros, si membra illíus 
cápitis simus? Ergo unde? Quia multis timóribus et 
dolóribus laborátur in terra: sequámur Christum, ubi 
summa est felícitas, summa pax, perpétua secüritas. 

Sed qui Christum sequi desíderat, áudiat apóstolum 
dicéntem: «Si quis dicit se in Christo manére, debet 
quómodo ille ambulávit et ipse ambuláre». Sequi vis 
Christum? Esto hümilis, ubi ille hümilis fuit: noli 
humilitátem eius contémnere, si vis ad illíus altitá- 
dinem perveníre. 

Aspera quidem facta est via, quando homo peccávit; 
sed plana est, quando eam Christus resurgéndo cal- 
cávit, et de angustíssima sémita stratam regálem fecit. 
Per istam viam duóbus pédibus cürritur, id est, hu- 
militátis et caritátis. In hoc omnes deléctat celsitádo: 
sed humílitas primus gradus est. Quid tendis pedem 
ultra te? Cádere vis, non ascéndere. A primo gradu, id 
est, ab humilitáte íncipe, et ascendísti. 

Et ídeo Dóminus et Salvátor noster non solum dixit 
ábneget seípsum sibi, sed áddidit: tollat crucem suam, 
et sequátur me. Quid est, tollat crucem suam? Ferat 
quicquid moléstum est: sic me sequátur. Cum coéperit 
me móribus et praecéptis meis sequi, multos habébit 
contradictóres, multos habébit prohibitóres, multos 
habébit non solum derisóres, sed etiam persecutóres. 
Et hoc non solum de pagánis, qui extra ecclésiam sunt, 
sed etiam ex illis, qui intus vidéntur esse córpore, sed 
foris sunt óperum pravitáte, et, cum de solo nómine 
christiáno gloriéntur, bonos tamen christiános iügiter 
persequüntur. Isti tales sic sunt in membris ecclésiae, 
quómodo mali humóres in córpore. Tu ergo si Christum 
sequi desíderas, crucem eius portáre non dífferas: 
tólera malos, noli subcámbere. 

Unde, si vólumus implére illud, quod Dóminus dixit, 
si quis vult post me veníre, tollat crucem suam et 
sequátur me, quod ait apóstolus cum Dei adiutório 
studeámus implére: ut habéntes victum et vestítum, his 
conténti simus; ne forte, si plus quam opórtet terrénam 
substántiam quaeréntes vólumus dívites fieri, inci- 

dámusin temptatiónem et láqueum diáboli, et desidéria 
multa et inutília et nocíva, quae mergunt hómines in 
intéritum et perditiónem. De qua temptatióne Dóminus 
nos sub sua protectióne liberáre dignétur. 


RESPONSORIUM Cf. Ps 45, 15b-16a. 5a 


AR. Afferéntur Regi vírgines post eam, próximae 
eius. * Afferéntur tibi in laetítia et exsultatióne. 


V. Spécietua et pulchritüdine tua inténde, próspere 
procéde, et regna. * Afferéntur tibi. 


Oratio 


Omnípotens sempitérne Deus, qui pópulo tuo beá- 
tam Catharínam virgínem et invíctam mártyrem prae- 
stitísti, concede, ut, eius intercessióne, fide et con- 
stántia roborémur et pro Ecclésiae unitáte óperam 
tribuámus impénse. Per Dóminum. 

Die 9 decembris 
S. IOANNIS DIDACI CUAUHTLATOATZIN 


Ex Indorum nativorum stirpe in territorio nunc Mexici 
circa annum 1474 natus est. Ei Dei Genitrix in colle Tepeyac 
apud Mexicopolim se manifestavit, ac proinde ipse, vir fide 
purissima praeditus, humilitate et fervore suo effecit, ut illic in 
honorem Beatae Mariae Virginis de Guadalupe ecclesiam 
aedificaretur, ubi anno 1548 in Domino quievit. 


De Communi sanctorum virorum. 


Ad Officium lectionis 
LECTIO ALTERA 


E lítteris decretálibus Papae Ioánnis Pauli Secündi 
(Mexicopoli, die 31 iulii 2002 datis) 


«Exaltávit hámiles» (Lc 1, 52): Dei Patris contüitus 
ad hümilem indígenam Mexicánum se convértit, nem- 
pe Ioánnem Dídacum, quem dono ditávit in Christo 
renascéndi, beátae Maríae Vírginis vultum contem- 
plándi et sociátam praestándi óperam pro Americánae 
Continéntis evangelizatióne. Ex quo apérte erüitur 
quam vera sint verba, quibus Apóstolus Paulus divínam 
edócet méthodum salátem peragéndi. 

«Ignobília mundi et contemptibilia elégit Deus, quae 
non sunt, ut ea, quae sunt, destrüeret, ut non gloriétur 
omnis caro in conspéctu Dei» (/ Cor 1, 28-29). Hic 
beátus, cui tráditum nomen est Cuauhtlatoatzin, quod 
«áquila loquens» sibi vult, anno círciter 1474 in loco 
Cuauhtitlan natus est, apud regnum vulgo Texcoco. 
Adültus cum sit et matrimónio iunctus, ampléxus est 
Evangélium et una cum uxóre baptismáli aqua est 

ablátus, sibi propónens vívere sub lámine fídei et 
secándum obligatiónes coram Deo et Ecclésia as- 
sümptas. 

Mense Decémbri anno 1531, cum iter fáceret ad 
locum Tlatelolco, in colle, qui Tepeyac appellátur, 
apparéntem sibi vidit veram Dei Matrem, quae man- 
dávit illi, ut ab epíscopo Mexicáno péteret templum in 
loco apparitiónis aedificári. Sacer Praesul, atténtis 
indígenae instántiis, evidéntem miri evéntus proba- 
tiónem ab illo requisívit. Die 12 mensis Decémbris 
beatíssima Virgo María Ioánni Dídaco conspiciéndam 
rursus se dedit, eum solámine affécit et iussit, ut in 
fastígium collis Tepeyac se conférret, ibi flores col- 
lígeret et reférret. Licet hiemále frigus et aríditas loci 
obversaréntur, beátus pulchérrimos répperit flores, 
quos in paénula pósuit Virginíque tulit. Haec autem 
praescrípsit illi; ut eos tamquam veritátis indícium 
Epíscopo tráderet. Stans coram illo, Ioánnes Dídacus 
paénulam apéruit florésque cádere sivit; tunc in textüára 
paénulae appáruit, mirabíliter impréssa, imágo Vírginis 
Guadalupénsis, quae ab illo inde témpore facta est 
spiritále natiónis centrum. 

Constrácto templo in «Dóminae caelórum» ho- 
nórem, beátus, summa compülsus pietáte, ómnia re- 
líquit et vitam impéndit in parvum illud sacéllum 
custodiéndum et peregrínos excipiéndos. Sanctitátis 
viamin oratióne et in caritáte percürrit, vim háuriens ex 
eucharístico Redemptóris nostri convívio, ex cultu in 
Matrem Redemptóris, ex communióne cum Sancta 
Ecclésia necnon ex oboediéntia sacris Pastóribus. Om- 
nes qui novérunt eum splendórem virtátum, praesértim 
fídei, spei, caritátis, humilitátis et contémptus rerum 
terrenárum sunt miráti. 

Ioánnes Dídacus in simplicitáte cotidiánae vitae 
fidéliter servávit Evangélium, quin respüeret suam 

indígenam condiciónem, prorsus cónscius Deum dí- 
scrimen stírpium vel cultürae praetermíttere et omnes 
invitáre, ut fíli sui efficiántur. Hoc modo beátus 
faciliórem réddidit viam, qua indígenae gentes Me- 
xicánae et Novi Orbis congressiónem cum Christo 
suscíperent et cum Ecclésia. Usque ad suprémum vitae 
diem cum Deo ambulávit, qui anno 1548 ad se vocávit 
eum. Eius recordátio, quae ad apparitiónem Dóminae 
Nostrae a Guadalüpe semper refértur, saécula tran- 
scéndit diversásque orbis regiónes áttigit. 


RESPONSORIUM CF 1Cor^1.-27-297 Bc*I, 51:52 


R. Infírma mundi elégit Deus, ut confündat fórtia; 
quae non sunt, * ut non gloriétur omnis caro in 
conspéctu Dei. 


Y. Fecit poténtiam in bráchio suo et exaltávit há- 
miles; * ut non gloriétur. 


Oratio 


Deus, qui per beátum loánnem Dídacum, san- 
ctíssimae Vírginis Maríae dilectiónem erga pópulum 
tuum ostendísti: eius nobis intercessióne concéde, ut, 
Matris nostrae mónitis Guadalüpae datis obsequéntes, 
voluntátem tuam iügiter adimplére valeámus. Per Do- 
minum. 

Die 12 decembris 
BEAT/E MARLE VIRGINIS DE GUADALUPE 


Anno 1531 Virgo Maria se manifestavit Ioanni Didaco 
Cuauhtlatoatzin, ex Indorum nativorum stirpe, in colle Te- 
peyac apud Mexicopolim in territorio nunc Mexici, et in 
paenula eius mirabiliter imago permansit, quam illic chri- 
stifideles adhuc iugiter venerantur. Per hunc virum, fide 
purissima praeditum, Dei Genitrix et Ecclesiae Mater ad 
amorem Christi omnes vocat populos. 


De Communi B. Mariae Virginis. 


Ad Officium lectionis 
LECTIO ALTERA 


Ex trádita relatióne, quae «Nican Mopohua» nun- 
cupátur 
(saec. XVI, ex archivo Archidioecesis Mexicopolitanae) 


Anno 1531, post dies áliquot mensis decémbris, cum 
esset quidam indus pauper et affábilis, cui nomen 
Ioánnes Dídacus, ut fertur, ex Cuauhtitlan, cuius cura, 
quoad spirituálem administratiónem, ad religiósos in 
Tlatilolco residéntes pertinébat, die sábbato, valde 
mane, Tlatilolco rem divínam ille adíbat. Ut autem ad 
collem Tepeyac dictum advénit, iam illucescébat. Can- 
tum ergo supra collem audívit. Ut vero cantus cessávit, 
nec iam fuit ámplius áditus, vocátum se audívit e 
superióre parte collis: «Dilécte, Ioánnes Dídace», dic- 
tum est ei. Statim illuc ausus est ascéndere, unde se 
vocári cognóvit. 

Ut autem supra collem advénit, dóminam vidit 
stantem, quae illum, ut ipse adíret, vocávit. Cum ante 

illam pervénit, valde mirátus est quantum esset décora: 
vestis eius sicut sol effulgébat. Illico voluntátem suam 
ili Virgo declarávit. Ait illi: «Scito, dilectíssime fili, 
Sanctam Maríam me esse, perféctam semper Vír- 
ginem, Matrem veríssimi Dei, vitae Auctóris, qui ómnia 
creávit et sástinet, Dómini caeli et terrae. Magnópere 
volo, ardénter desídero, ut isto in loco templum meum 
aedificétur, ubi eum osténdam, eum maniféstans lau- 
dábo, meum amórem ac pietátem, auxílium et de- 
fensiónem impértiam, quóniam revéra ego clemens 
Mater vestra sum, et tua et ómnium qui hac in terra in 
unum consistétis et aliórum quorumcümmque qui dí- 
ligunt me, qui me quaerunt, qui devóte et confidénter 
me invocáverint. Ibi lácrimas ac moestítiam eórum 
exáudiam, in angüstiis benefáciam et in omni tri- 
bulatióne remédium áfferam. Ut autem meum de- 
sidérium adimpleátur, Mexicópolim adi in palátium 
epíscopi. Te a me missum dices illi, ut ipsum scire fácias 
quómodo mihi domum hic volo aedificári, templum hic 
in valle mihi érigi». 

Ut pervénit intra civitátem, statim domum adívit 
epíscopi, cui nomen Ioánnes de Zumarrága, Ordinis 
Sancti Francísci. Ut autem antístes Ioáónnem Dídacum 
audívit, quasi non omníno credens, illis respóndit: «Fili, 
íterum vénies et adhuc áudiam te. Ego autem mihi 
cogitábo quid fácere opórteat de tua voluntáte et 
desidério». 

Altera die, vidit ergo Regínam de colle descendéntem 
unde ipsum aspiciébat. Quae venit óbviam illi prope 
collem, eum detínuit dixítque: «Audi, dilécte fili: Nul- 
látenus tímeas neque corde dóleas, nec áliquid fácias tui 
avünculi infirmitátem aut quámlibet angüstiam. Num- 
quid hic non adsum ego Mater tua? Numquid non sub 
umbra et protectióne mea tu es constitátus? Numquid 
ego non sum fons tua vitae et felicitátis? Numquid tu 

non in meo grémio, in bráchiis meis subsístis? Numquid 
áliud quodcümque tibi necésse est? Nihil dóleas, nec 
turbéris. Ascénde, inquit, dilécte fili, supra collem atque 
in eo loco, ubi me vidísti et tibi locáta sum, flores ibi 
divérsas vidébis. Accipe et cóllige illas atque inde 
descéndens affer illas coram me». 

Descéndit ergo Ioánnes atque Caeli Regínae détulit, 
quas collégerat flores. Illa autem, ut eos vidit, suis 
venerabílibus mánibus illos accépit rursámque in Ioán- 
nis pallíolo collocávit dixítque illi: «Fili dilectíssime, hi 
flores signum, quod déferes ad epíscopum, sunt. Eh, tu 
meus nüntius es, cuius fidelitáti haec commítto. Te 
rigoróse praecípio: cáveas ne pallíolum tuum, nisi 
coram epíscopo, éxplices et, quae defers, illi osténdas. 
Narrábis quoque quómodo, ut collem ascénderes et 
inde flores accípere, tibi praecépi et quidquid vidísti et 
admirátus es, ut credat et agat de templo erigéndo quod 
volo». 

Ut ergo haec praecépit Caeli Regína, iter arrípuit 
Mexicópolim versus. Laetus ibat, quia ómnia próspere 
fient. Ingréssus autem Ioánnes, coram epíscopo se 
prostrávit atque illi narrávit quaecámque víderat et ad 
quid ad ipsum missus erat. Dixit illi; «Dómine, mihi 
quae praecepísti adimplévi. Dictárus adívi Dóminam 
meam, Caeli Regínam, Sanctam Maríam Dei Geni- 
trícem, te signum pétere ad mihi credéndum atque ut 
templum ibi éxstruas ubi ipsa Virgo desíderat. Dixi ergo 
ilii me signum áliquod eius voluntátis ad te afférre 
promisísse. Audívit ergo quae tu expéteres: benígne 
tulit te signum pétere ad impléndam voluntátem eius 
atque hódie, valde mane, me rursus ad te veníre 
praecépit ». 

Occürrit ergo univérsa cívitas: venerábilem imá- 
ginem vidébant, mirabántur, ut opus divínum eam 
mirábant, deprecabántur. Et die ella dixit avánculus 

Ioánnis Dídaci necnon quae sit Vírginis advocátio et 
quod eius imágo nuncupétur Sanctae Maríae semper 
Vírginis de Guadalüpe. 


RESPONSORIUM Cf. Ap 12, 1 


R. Signum magnum appáruit in caelo: mülier amíc- 
ta sole, et luna sub pédibus eius; * Et in cápite eius 
coróna stellárum duódecim. 


Y. Gaudent ángeli, exsültent archángeli in Vírgine 
Mária. * Et in cápite. 


Oratio 


Deus, Pater misericordiárum, qui sub sanctíssimae 
Matris Fílii tui singulári patrocínio plebem tuam con- 
stituísti, tríbue cunctis, qui beátam Vírginem Gua- 
dalupénsem ínvocant, ut, alacrióri fide, populórum 
progressiónem in viis iustítiae quáereant et pacis. Per 
Dóminum. 


INDEX CELEBRATIONUM 


Sanctissimum Nomen Iesu, 3 ianuarii . 
S. Iosephina Bakhita, virgo, 8 februarii . 
S. Adalbertus, episcopus et martyr, 23 aprilis 


S. Ludovicus Maria Grignion de Montfort, pre- 
sbyter, 28 aprilis . 


Beata Maria Virgo de Fatima, 13 maii . 


SS. Christophorus Magallanes, presbyter, et so- 
cii, martyres, 21 maii . 


S. Rita de Cascia, religiosa, 22 maii . 


S. Augustinus Zhao Rong, presbyter, et socii, 
martyres, 9 iulii . 


S. Apollinaris, episcopus et martyr, 20 iulii . 
S. Sarbelius Makhlüf, presbyter, 24 iulii . 
S. Petrus Iulianus Eymard, presbyter, 2 augusti . 


S. Teresia Benedicta a Cruce, virgo et martyr, 
9 augusti 


S. Maximilianus Maria Kolbe, 14 augusti . 


S. Petrus Claver, presbyter, 9 septembris . 


"7/0 Index celebrationum 


Sanctissimum Nomen Mariae, 12 septembris . 


S. Pius de Pietrelcina, presbyter, 23 septembris . 


SS. Laurentius Ruiz et socii, martyres, 28 sep- 


tembris . 


SS. Andreas Düng-Lac, presbyter, et socii, mar- 


tyres, 24 novembris . 


S. Catharina Alexandrina, virgo et martyr, 25 
novembris . rtu 


S. Ioannis Didaci Cuauhtlatoatzin, 9 decembris . 


Beatz Maria Virginis de Guadalupe, 12 decem- 

